我已經.....忍無可忍。隔離屋個人渣，已經第三個星期開到個嗽叭大大聲播歌，重要日日都係播埋啲唔知咩文，嘰哩咕嚕成個邪教咁。最陰毒係，佢永遠都鍾意夜媽媽十一二點就定時定候播，播到鬼死咁大聲，一直去到凌晨兩，三點先會停。重有，最最攞命係，朝朝清晨六七點就會岀現啲好似鑽入你個頭咁煩既電讚聲，直到8點幾先會停。而且我每次行過個單位都會聞到臭臭地，唔知真係以為入面藏屍。如果知道有個咁既鄰居，三個星期前我打死都唔會租呢到。而家約又簽左，呢度租又算平，我真係唔想因爲個鄰居又搬過屋。呢三個星期，我都用過好多方式去處理。我試過行去拍門同㩒鍾，但次次都冇人開門，唔知條友係咪特登。我又試過寫紙仔貼係佢門口表示我既不滿，點知過左成三個星期張紙都重係度，我懷疑佢根本就冇撚睇到。我都試過叫包租婆同佢講下，點知佢話隔離屋果個係個男人黎，以前都好好地，係近排先係咁，話冇搞到岀事就叫我忍下，遲下佢就可能冇事。唉，我就知包租婆有租收，錢已袋，一定係理撚得我..屌...唔係租平....我真係想即刻走..只係...三個星期咋...我已經比佢搞到長期精神不振，神不守舍，黑眼圈重深個熊貓，食咩都冇胃口.....我唔可以再係咁落去....憑咩我要忍佢....一日唔解決，睇怕我都永無寧日。我要反擊...比佢承受翻我呢種滋味....將所有野...十倍奉還！首先，我要知道隔離屋係咩底子先。所謂知己知彼百戰百勝，我而家除左從包租婆口中知隔離屋係男人之外，其他野一無所知。難得今日唔洗翻工，我即刻打比包租婆問清楚，再計劃下一步點做。我打比包租婆問，點知聽到佢啲打牌聲。佢聽完我問之後，好唔耐煩咁敷衍我，話隔離屋個男人住左兩年左右，入伙後一年就有個女人同佢一齊去住，後來唔知分手定點，得翻佢自己住。之後先開始變左麻煩鄰居。入伙後個男人都準時交租，所以包租婆都冇去理佢或者揾佢。「碰！喂林小姐，我真係唔係好得閒有咩留翻拜山講啦，拜。」包租婆講完就即刻收我線。不過...我咁耐都未見過個男人咩樣，都冇聽過佢開門同關門聲。因為我平時開工係朝九晚五，所以有機會佢日日係我走左先岀去，我翻黎前佢已經翻左屋企。但係.....我連星期六日放假係屋企，都冇聽過隔離屋開門聲。有時我真係好懷疑隔離重有冇人住，但聽到每晚啲噪音就知係人為。屌...都唔知係咪白卡佬黎。趁今日放假，我轉登岀去鴨記買左個針孔攝影機，裝左係我門口岀面。無論如何我一定要睇到佢既盧山真面目。裝好之後，我就係電腦set好個監視畫面，紀錄低佢岀門既moment。到夜晚11點左右，隔離屋再次好大聲播音樂，屌又係啲聽到心都寒既調子，聽完都成身起雞皮。唉，唔理啦，聽日放工翻黎睇閉路就知龍與鳳。終於，等到今日放工。成日心掛掛住呢件事，搞到翻工都心不在焉。從來未試過咁想快啲翻到屋企，畢竟今日個男人既真樣好可能已經錄到。我快快手搭車翻屋企，落小巴準備到樓下果陣，點知急得濟撞左落個男人度。「痛...」我摸下撞到既頭，再望向個男人果陣....我完完全全.......嚇到呆住左.....佢....佢雙眼......佢雙眼係冇眼球.....得.......兩個黑洞.........兩個黑洞彷如絕望既深淵.....令人不寒而慄......我從未見過.....咁恐怖既畫面......究竟....佢係人定...怪物.....個男人呆左呆，再跪係地下周圍摸，我先意識到我撞跌左佢副黑超。我戰戰兢兢咁執起副鏡.....再慢慢咁遞翻比佢....我啲手汗重濕過馮盈盈....我發誓...我成世人都未試過...咁近距離望一個......無眼既男人........個男人接左我手上既眼鏡，戴翻之後就走左。我之後即刻跑翻屋企，飲左一大杯冰水冷靜下。每次回想翻見到...果兩個黑洞既畫面....我個心都會震一下....成身起哂雞皮...無事既....我林美玉平時都算大膽果類....咩saw呀人型蜈蚣我全部都夠膽睇...只係未試過係現實咁近距離接觸呢類人，先會心有餘悸姐...帽事既....人地係傷殘人士姐我做咩驚到咁....我抖順條氣之後，即刻去開翻個cctv睇下個男人有冇岀過門口。「5點半...度門...門左！」個男人竟然係我上黎前冇耐岀左門！cctv入面，我第一次見佢度門終於打開左.....我屏住呼吸，目不轉睛咁望實個螢幕.....要...行岀黎啦...............................................我.......有冇眼花？唔會掛....cctv入面影住既......正正係頭先既無眼男人......

點算好......我即刻再定格望清楚啲。無眼男係望落大概米八左右，成身膚色都異常蒼白....一啲血色都冇....而且諗翻頭先....佢成個人好似冇咩力咁，比我撞一下就跌低左......我又回想翻佢雙眼既黑洞，真係好驚....早知我就唔裝cctv....唔知道重好.....而家真係....你叫我點安心訓得着...「叮！」係門開既聲...成層得我地兩户人住，仲有間未租到岀去.....仆街.....個男人係咪翻黎啦....死啦...而家一諗起佢雙眼我就好唔舒服，再加上佢日日既古怪行為....我絕對有理由相信，佢可能係痴線既....腳步聲逐漸行近.....慢慢咁...停左係我門口...未住！點撚解係停左係我門口？「叩叩.....」我有冇聽錯....好似係我度門....我度門...俾人敲緊.....我望望cctv....係佢.......「冷靜啲先....」雖然我把口話冷靜...但我已經完全思考唔到...我成身不停標冷汗.....點算....佢做咩敲我門.....佢會唔會係黎攞命......我即刻打比我細佬阿雄，佢wtsapp我話盡快過黎...但....遠水不能救近火....個男人.....依然不斷敲我門......點解？點解佢知我屋企有人？明明...我翻黎度冇開過有聲既器材，照計我可以扮冇人.....「叩叩...」「我知你係度，開門」個男人...終於開聲....點解佢會知我係度？唔係啦，拎定把刀先，等陣有咩事上黎都可以自保。我入廚房拎左把豬肉刀之後，深呼吸左一大口氣，慢慢將門打開......個男人就企左係我屋企度閘先，戴住頭先副超，木無表情咁望住我。「有....咩幫到你？....」我支支吾吾咁問佢，先前對佢既怨恨憤怒，腦海中模防過幾千次鬧佢既畫面，而家...我就成個典型連登仔咁，一句野都講唔岀......「放心，我唔係白卡佬。」呢句就係我同佢既第一句對話。未住，佢點知我覺得佢係白卡佬....？「你可以放低把刀先。」重知我拎刀？唔係盲既咩條友？莫非有咩心眼果啲野？「冇心眼，只有讀心。」佢依然係木無表情。讀心？呃鬼咩仲衰過啲咩春動物傳心師，個白卡佬係想黎呃錢定點？「好啦，唔好再咁小學雞鬧我係白卡佬啦。不如開門見山啦，我過黎係想同你做單交易。」佢....點知......唔會....真係識讀心掛.....痴媽肺，眼前舊野人定鬼黎？咁我呢三個星期咒過佢爛春袋斷jj咪知道哂....？「姐係咁，大家唔係咁熟，你咩人黎？講開你日日係隔離嘈生哂我都未話你！」我都不失覇氣趁機反擊兩句，廢時比佢覺得我驚佢。「如果唔係迫不得已，我都唔想周圍透露我身份。我叫lucifer，係惡魔之子。我而家想...」仆街...條友原來仲痴過波台啲痴線佬，唯有撥個輪等人搞算.....「喂.....青山係咪？想問下揾到走失病人啲報酬點計法...」「嘟....」個電話...切斷左....「唔好迫我發嬲，我數三聲開門。」我見到佢....全身開始發岀橘紅色既光....係一種....邪氣既感覺。「3。」望住佢身上詭異既氣場，有一種強烈既壓迫感....成個人進入左緊繃狀態.....「2。」隨住佢成個人帶比我既恐懼，令我不自覺地唔敢違背佢既命令，慢慢打開左度門......佢..慢慢咁向住我梳化行去，再一屁股坐底，而且身過巧妙咁避開左梳化隔離放住既衫冇坐到落去。究竟佢真盲定假盲..由撞到佢果刻到而家，都冇見過一支盲公竹既岀現...「作為惡魔之子，眼睛係唔會影響我對事物既觸覺同靈敏。我地比起人類更加sensitive 十倍。只不過，我只係感覺到，但始終都係睇唔到。其實我今次過黎，第一，係想反映下你真係好嘈，好騷擾到我。自從你搬左入黎，你自編自導自演既內心世界冇一秒靜過，我係隔離屋日日聽你呢內心戲真係頂唔順，搞到我要晚晚開大個嗽叭先訓到覺。如果你可以擁有我既能力，我就會聽唔到你既內心，到時大家都好。第二.我需要有人幫我收集靈魂。我黎人間既任務就係同我阿哥lucius一齊收集靈魂。人間而家太多人信耶穌，搞到天堂果邊啲靈魂塞到滿哂，相反我地魔界既人只有佢地既十分一，再冇靈魂我地成個界都會玩完。所以我老豆講左，我同lucius三年內邊個收集得最多靈魂，就可以繼承我老豆個位，管理魔界。而家淨翻半年。自從我比mia偷左我雙眼之後，我冇辦法再靠對眼魅魊人而拎到靈魂。所以，我需要一個人幫我。」痴線....我唔想落地獄呀.....「所以呢啲咪你地人類既謬誤囉，魔界同天堂根本分別唔大，而且地方又大又好住，風涼水冷。不過近年啲人才走哂去天堂....我地就開始冇進步...你應承我既話，你可以係人間得到任何你想要既野。包括，你放唔低既一切，世間上既權力，全部唔係問題。只要你肯幫我。」得到....所有野？「我知你有個人放唔低，你入伙果日我就聽到而家。有左我既能力，你絕對可以報復佢。」我諗起..果個人.....我恨不得將佢煎皮拆骨....我一直同自己講，如果可以令佢得到報應，我願意付出任何代價。「睇黎，你已經有決定。」

「應承你之前，我想知有咩代價？」始終，我都睇過唔少呢啲惡魔故，通常應承左都冇咩好結果，或者死得好慘。「我認我地地獄啲promotion係做得唔好，天堂班友成日拎我地個名，再做我地先慢慢凝做到我地好差既形象。其實你當天堂係共產黨，我地魔界係民主黨就得。天堂班人最叻就係組成一堆，係道德高地上面去鬧人。我地唔同，我地會比機會去幫每一個受緊苦既人。最重要係，我地一諾千金，唔會反口。你拎完我部分既能力，只有三件事要做，絕對係超值。一.你要幫我手收集靈魂，其實即係幫人。只要當事人肯為佢想做既事付岀代價，用佢既靈魂作交換條件。每一次都要比翻份約佢簽。每一份約，代表收集到一個靈魂。你一定要用最短時間幫我收集最多既合約。二.你要幫我拎翻對眼，佢而家係一個叫mia既女人手上，我會一直指示你點做。三.你要服從我既指令。任何關於呢份約既內容都唔可以向外提及。有冇問題？」為左果個令我家破人亡既人，絕對冇問題。佢啪一下手指，一份合約即刻岀現左。我簽好之後，白卡佬將佢隻手慢慢放落我心口。「咦....男人黎咖..？」我喝左佢一下，佢先繼續將能力過比我。我感受到雙眼有一陣刺痛既感覺，痛到我合埋眼死捏住自己啲肉。到我張開翻眼，我發現..好嘈....我聽到既，唔係屬於我同白卡佬既聲。「死啦....家姐唔會有咩事掛？有咩事我實同個痴線佬死過...」係我細佬把聲...佢應該就係門口岀面。「去試用下你既能力，趕走佢。」「係我叫佢上黎嫁喎...」「第三條，要服務我既命令。」我唯有死死地氣，行左岀去開門.....一開門，細佬就不停叫我開閘比佢，佢見到我屋入面有個男人更加激動。咦？...我發覺...我望到佢個頭頂，刻住個數字，6。6？阿雄既吵鬧聲越黎越大，情緒越黎越激動。「家姐！做咩唔開門！係咪佢迫你！邊個黎？」阿雄以前親眼見過我比...果個賤人虐打過，之後佢一直無辦法䆁懷，覺得冇好好保護到我先會令到你受傷。「我依家好難同你解釋....一係你翻去先，我等陣再揾你。」「比我入黎！」佢非常堅持咁搖我個閘門，就黎嘈到樓下都聽到....對唔住啦...細佬...我望住佢對眼，我感受到全身有一股力量上緊對眼到，眼球開始有種焯熱感....「有咩可以..幫到你...只要討立合約，用你既靈魂...就可以換取任何野....」點解....我不自覺地講左呢句對白岀黎.....我點會連自己細佬既靈魂都想要....我突然間....對佢既靈魂好飢渴.....「走....三日內唔好揾我...」我迫自己清醒翻小小，果個我細佬黎！為免岀咩事我要即刻命令佢走。佢個樣就好似，慢慢變得迷迷糊糊咁，成個人冷靜左落黎。聽到我指令之後，好冷靜咁擰轉頭就搭走左。跟住果三日佢真係冇揾過我。點解我細佬個頭有個6字？」我即刻問白卡佬，唔會代表佢得翻6日命掛？「6代表住佢對某種事既怨恨或者慾望程度，越高既怨念或慾望就會有越高既數字。10係怨恨深到想殺死佢，又或者想得到某樣野可以付岀任何代價。」如果係咁.....我對果個人既怨恨程度一定超過10.....我何止想殺死佢....我既願望，係令佢生不如死。果日之後，白卡佬半夜已經冇再播歌，而且電讚聲都停左，我可以話係有翻個好覺訓。第二日我一起身，白卡佬已經wtsapp我提我一星期最少要收到3個靈魂。對於未收過靈魂既我黎講，確實係有些少緊張。唔知點解梗係覺得自己做緊壞事咁，個感覺就好似連登仔要捨棄個鍵盤行岀去街當面鬧人咁淆到仆街。我翻工同時，發覺有能力之後，成個世界都唔同哂咁。一路行一路聽到好多聲，每一下都係人既心聲，嘈到我完全集中唔到精神。翻到公司，先發覺黎左個新intern女仔叫sandy，望落瘦瘦弱弱咁，平平無奇。但...最令我在意係.....佢頭上既9字。為左查清楚佢既怨念，我即刻向我上司johnny自薦教佢熟悉公司環境。「我一定要殺死佢。」「吓？」我做做下野，sandy突發係我耳邊講。「美香姐，做咩？」佢本來心不在焉個樣比我果聲嚇到回翻神。係佢既內心發岀既聲音。睇黎...要再深入咁問下佢....就係咁，我趁lunch埋佢身，懶好客咁邀請佢一齊食飯。一路食，我一路旁敲側擊，希望問到佢有關佢既怨念或者慾望係咩。點知我問到佢屋企人既時候...佢既神情變得好唔自在.....「我...冇爸爸嫁..佢好耐之前過左身...」雖然佢把口係咁講，但內心就完全相反:我不知幾想我冇爸爸....個衰人.....禽獸都不如...睇黎...個怨念係來自佢爸爸。今次絕對係我成功收集靈魂既好機會。我開始用眼睛去魅魊佢，迫佢講岀佢內心不可告人既秘密.....

「sandy。」我既眼睛再一次變得熾熱。我拖住佢雙手，專心一致咁望實佢對眼。佢個樣開始變得迷糊，成個身體慢慢放鬆左落黎。「話我知，你爸爸對你做過啲咩。」佢低頭回想，過左好耐，好耐，佢個身開始微微震動，抽抽噎噎咁同我和盤托出佢既經歷。聽完之後，我心頭一緊。佢既遭遇..同我好相似，但佢遇到既人，比我遇到既更加變態....由我成年開始，一直係身邊一同生活既爸爸...唔知幾時開始...望自己既視線多左一層...奇異既目光...尤其當我沖完涼岀黎，佢會由頭...慢慢望到落尾...雖然我當時已經覺得唔係好舒服，但都冇採取咩行動。直至到我19歲果年.....佢同阿媽鬧大交，阿媽一氣之下翻左外家。果一晚，佢飲到好醉....佢半夜偷偷上左我張床，一手扼我條頸，一手瘋狂扯爛我既t shirt內衣....我想大嗌既時候，佢一手將衣服塞落我個口度....我細佬就係隔離房，但係我叫唔岀.....果一晚，係我人生惡夢既開始。我重好記得，完事後，自己一路喊，一路將染血既床單洗乾淨。我一直守住呢個秘密，以為咁樣可以保住一頭家。但換黎既，只係佢既變本加厲。每一次既抽插，都將我推落痛苦至死既邊緣...因為佢，我成日都想自殺。但為左我細佬....我唔死得....死既，應該要係佢。結果，二十歲果年我就搬左岀黎住。但係，我個心早已比佢蹂躪得支離破碎，我變得非常自卑，我覺得自己好污糟...甚至....我覺得自己唔配做人....「佢....仲會迫我玩sm...每一次都會鞭打我....我.....真係好想死...有一次...佢直頭用把刀....割左我.....我.....我乳頭岀黎....果日之後...我偷走左岀黎...我唔甘心只有我受苦，無論付出咩代價，我都一定要佢陪葬 。」Sandy止左眼淚，眼神變得憤恨。望住佢...就等於望住自己。今次，我要一次過將呢兩個人打入比地獄更痛苦既邊緣。就係....賜予佢地社會既死。「我可以幫你..令佢為自己既行為付出代價。我只要，你既靈魂用作交換。」隨即我已經將合約放係佢面前。sandy望左一眼，佢毫不猶豫就簽左。「由果日開始...我既靈魂早就消失左。」放心，我一定會，將我地所有既痛苦，十倍奉還。就係咁...我準備左我期待已久既復仇計劃。我知道我同sandy爸爸最大既共同點就係，沉迷女色。任何女人，只要有窿，我絕對相信欣宜佢地都會擺入口。今次...我就要比佢知...咸濕既後果可以有幾痛苦...就住呢樣弱點，我安排左sandy幾樣重要任務。兩日後，我一早約左sandy係麗晶大酒店門口等。「美玉姐，我已經照足你吩附做。」sandy望落有小小緊張，我微笑住拍下佢膊頭:「信我。冇唔食魚既貓，正如冇唔屌西既狗公一樣。」話口未完，我已經見到sandy爸爸行左入酒店。隔左5分鐘，sandy個電話隨即響起，我示意佢拎比我聽。「咁心急...我就到啦，記得沖好涼包住條毛巾等我。重有啲野同我逐樣放上枱排好，咁樣.....玩起上黎會high d...嘻嘻...」講完我就即刻cut左線。冇幾耐...我見到..個人渣都已經係遠處行緊黎酒店...「action！」sandy即刻跑去櫃臺check in，我就立即搭去酒店5樓。一切準備就緒，我既獵物聽到sandy指示後慢慢搭緊上5樓....門一開，爸爸眼前既人，已經係我。由佢同我對望果秒起，佢已經比我魅魊左，神情變得呆滯。我帶住微笑，係佢耳邊落左一道命令之後，佢點點頭，再一步一步咁走向505房。我既願望....我忍受左多年既屈辱...將會係呢一刻完完整整咁奉還...我既血液為左即將既勝利而變得沸騰，好耐未試過咁興奮....sandy呢個時候拎住504既房卡走向我。我摸摸佢個頭，笑住咁拖佢行入房，一齊迎接人生最美妙既一刻。話咁快已經第二日早晨，從來未試過訓得咁好。我打開電視，轉去新聞台。「一名本地男子疑有精神問題，於酒店割去50歲男子睪丸..」「一名50歲男子於酒店被施襲，全身多處傷痕，睪丸更被殘忍割穿..」睇黎..消息傳得比我想像中快...「叮！」sandy傳左幾幅截圖比我。「多圖 白滑 大家岀左兩次 驅風」，形形色色既標題係各大討論區岀現，都係圍繞住一個50路既男人切完另一個男人春袋，再自拍上傳上網呢件事。而家佢地兩個都聲名大噪，案件轟動全城。由於我爸爸到而家都精神未回復，已經被當係痴線佬拉左，相信下半世都只會係監倉過。幾年前我同細佬都搬左岀黎住，所以警察都冇問我同細佬太耐就close file。「美玉姐，多謝你呀。我估唔到用兩張電話卡加個tinder就可以咁輕易引到佢地岀黎。個衰人受重傷重訓緊醫院，總算得到佢既報應。」sandy特登打過黎多謝我。傻妹，呢啲係你應得嫁。要多謝既...應該係佢。我毅然行去隔離屋，拍左幾下門。「阿...lu...lu咩呢？ er....lucy？....我已經成功簽左第一份約，想報告翻姐....重有件事想多謝你，因為你，我成功報左仇啦...」我自言自語完一輪，但都係冇人應。冇理由...今朝我好似聽唔到佢岀左去喎...話說間屋點解又臭左啲咁...「叩叩！」我再用力搞左幾次門，終於聽到有腳步聲行緊黎...「咔嚓。」大門慢慢打開...我見到......我見到lucy佢眼鏡都冇戴，空住兩個黑洞，面色非常差咁開閘門比我。我終於....望見佢屋企內部係點.....唔怪得之...臭到咁.....入面既環境....簡直係慘不忍睹.....

「入黎啦。」lucy無咩力咁行翻去佢張床度。我企係門口，遲疑左好耐先踏岀左第一步。就係我第一下踩入間屋既同時，一隻甲由已經命喪黃泉。「阿lucy...你屋企養開甲由嫁？」「原來...呢種生物叫甲由。係我冇左雙眼之後我就冇理過間屋，唔怪得成日有野係我個身爬黎爬去。」我見到呢個不足200呢既地方，除左廁所之外就係佢個廳，有張床放左係廳既角落。而我無辦法睇到佢地板係咩色，啡色掛...因為滿地都係垃圾，速食包裝袋，飲料盒，唔少上面重爬緊啲甲由....當然都有重有大量昆蟲死屍，唔講我以爲自己去左甲由繁殖場，呢度驟眼望落都已經有幾十隻甲由。「阿lucy，你呢衫幾日冇洗呀，你睇下上面都有甲由既....」「唔怕話你知，我條底褲已經反轉再反轉着左兩個月。」屌！痴撚線，我懷疑佢春袋裝既係甲由唔係精。「咁你唔怪得人地天堂果邊咁多人去啦，你睇下你，身為咩q惡魔之子，個形象重衰撚過劉江華。」「我都知...所以你今日黎得啱，係時候要改下形象..今日你就幫我執屋啦。」佢依然係木無表情咁攤左係床。「痴線，我難得放假你整壇咁既野比我？！」我講完即刻想翻岀門口走。痴線，咁撚核突既屋要我執，我入左黎聞到陣酸臭味都想嘔。「啪。」大門一下砰埋左。我望一望lucy，佢即刻拎住我份約搖兩下。屌，死盲佬，我就知冇咁着數，魔鬼都係仆街黎。我唯有死死地氣，開始將甲由一隻一隻踩死.....我一路幫佢清垃圾既同時，發現角落有一疊相，比佢啲臭衫遮住。我好奇拎起黎睇，全部都係lucy同一個女人既親密合照。相入面既lucy，面色比而家更加精神飽滿，而且每一張都滿帶笑容，同而家瘦骨嶙峋，木無表情既佢判若兩人。最令我留意既，係佢既雙眼。lucy雙眼係相入面，橘啡色既眼睛比普通人更加奪目搶眼，而且帶一點頑劣不羈既感覺。果個時候既佢，先真正擁有惡魔既氣場。我擰轉頭望一望而家既佢，同爛泥冇分別。蓬頭垢面，不修邊幅，面頰瘦到好似營養不良咁，而且手指腳趾甲群哂黑邊，成個人一啲光彩既氣息都冇，過既似乎都係行屍走肉既生活。「做咩停哂手？係咪揾到我同mia既合照？果堆你當垃圾清左佢啦。」lucy好黯然咁答我，原來相入面就係拎左佢雙眼既mia。mia係每一張相都影得非常美艷而不庸俗，五官符合黃金比例，非常標緻。肌膚望落好似白雪一樣嫩滑，重要魔鬼身材，個胸起碼有c到d，呢個女人靚既程度可以話係同肥苟不相伯仲，只可以用完美黎形容。真係完全想像唔到，一個咁完美既女人竟然會搶走lucy既雙眼。我諗，於佢而言，失去mia可能比失去雙眼更加痛苦。就係咁，我足足花左近二十個鍾，清左接近廿幾袋垃圾，噴左就兩支清新劑，洗哂啲臭衫，終於將佢間屋執翻正常企理。而果疊相，我偷偷收起左。雖然佢把口話扔，但我感覺佢根本未放低。廢是遲下又怪我扔左佢個mia就麻煩。我望一望lucy，佢已經係床訓着左。「叮！」lucy電話震左下，一個叫斯既人發左個訊息比佢。lucy電話有將文字轉做聲音既功能，我好奇望下，呢個魔鬼都有朋友同佢傾計？「法，過左咁耐啦都，你而家冇左對眼，我知你就撐唔住啦。如果你決定改變主意，你對眼隨時都可以比翻你。」斯？...對方似乎係知道佢惡魔既身份...莫非係佢阿哥盧修斯？改變主意...又係咩意思？睇黎，mia同佢阿哥，重有佢失去雙眼都有關係。要攞翻佢雙眼，睇黎一定要搞清楚來龍去脈先得。不過我見佢訓得咁好，而家都就半夜，我都係遲下再問佢啦。臨走既時候，我先發現佢係床既角落，有個電讚同一舊....唔知咩黎既野。大概手板咁大，六角形咁，似乎係用木据岀黎，但唔知係咪因爲睇唔到据到個形狀好參差。上面仲有幾個窿，但都係不規則咁排。我懷疑三星期前啲電鑽聲就係因為整呢舊野，不過我真係完全睇唔岀咩黎。我幫舊野影左張相，打算自己查下，舊野會唔會關佢雙眼事。搞搞下已經凌晨四點。我急急腳行翻自己屋企，冇幾耐就訓着左。一大早起身，就要即刻趕翻工。除左琴日未解通既問題之外，我重要煩呢個星期淨翻三日可以點收多兩個靈魂。搭搭下小巴，我見到一對情侶行左上車。佢地個頭都一樣有個9字。睇黎...佢地可以做我既新目標。「今次....跳樓都唔掂......我層樓....咁就冇左.....」聽個男人既心聲，似乎係關於錢既問題。「點解我地會咁蠢信佢.....點解....而家我咩都冇啦....」個女人既心聲，聽落似係比人呃錢，睇黎係比某個人呃左層樓，導致財困問題。佢地落車既同時，我都跟住佢地落車。之後係個轉角位截住佢地。「話我知...你地有咩困難，無論咩我都可以幫你實現。」我用我雙眼，一下就魅魊住佢地，個男人慢慢咁將佢地比個倫敦金佬呃左層樓既過程講哂比我聽。原來佢兩個比左兩萬蚊個倫敦金佬，賺左四萬之後，衰貪心比埋層樓人炒。咁撚on9既人真係都唔係好想幫，但為左交數冇計啦。「只要比你地既靈魂我，無限既財富同層樓都絕對唔係問題。」我一次過將兩份合約同時交到佢地手上。一聽到有錢，佢地反正都冇野好輸，所以都好爽快咁簽左。「今晚6點，中環等。」就係咁，我拎住兩份合約同倫敦金佬個電話，轉身微笑離開。

就係咁，6點鍾我約左個倫敦金佬kelvin係中環一間高級cafe見面，而果一男一女係咖啡室外面等我消息。入到去，成間cafe好細間，得兩枱客。一個男人斯斯文文，好低調係度睇緊書。另一個就着住件好醒神粉色西裝，應該就係倫敦金kelvin，真係好似于日辰話齋成個草薙京咁。我一坐埋去，kelvin已經好熱情咁歡迎我，又讚美我一輪想博我歡心，然後就開始不停吹捧佢可以幫個客賺幾多錢。我笑住咁一路聽一路望住佢雙眼，畢竟我都好想快啲翻屋企休息，今次速戰速決搞掂就算。果然，佢碰到我眼神果一刻，成個人即刻呆住左，變得迷迷糊糊。「乖，翻到去同我做兩件事。一，將余子樂層樓轉翻佢名，比翻棟物業佢。二，將你呃余子樂既錢過翻落呢個户口。」我將户口字條拎比佢，佢木無表情點點頭，正準備離開既時候，隔離枱既男人...望住我笑。佢既笑容，非常詭異，而且帶點高傲既感覺。究竟....呢個笑容係咩意思？點解....我聽唔到佢既心聲？......望住佢既笑容，我突然覺得好不安，有一種不詳既預感。佢慢慢合上原來睇緊既書，笑笑口走過黎，然後拍左落kelvin膊頭度。kelvin成個人即刻好似清醒翻咁，佢望望我，再望望個男人，一臉茫然。個男人拍係佢膊頭既手始終冇拎過落黎。「kelvin, 你好，仲認唔認得我？」個男人突然開口問佢，但kelvin好疑惑咁搖搖頭。個男人繼續講:「前兩日你地安泰搞水上party，我有過黎參加，重話遲啲介紹多幾個客比你個brian呀，喂，我記得果日你話今晚你個朋友結婚喎，你重係度既？」kelvin呆下呆下咁，若有所思咁諗左一陣，突然間好似記翻起咁嗌:「係喎....奇怪，點解我會冇左件事既？...阿林小姐我地下次傾過，我有啲事走先。」然後佢就急急腳走左。個男人.....竟然.....可以解到我既催眠？唔係...佢唔係咁簡單....佢笑笑口咁坐左係我對面，帶住勝利既表情同我講:「原來阿法唔肯放棄，係因為揾左幫手....不過都冇用啦。佢唔會冇同你講....如果你冇辦法完成委託人既要求....即係...毀約既話...會有咩後果掛？」佢講完之後，比左張卡片我。「我絕對歡迎任何人加入我既陣營，放心，我知道黎緊呢一個星期，你絕對有需要揾我。」講完佢就笑笑口走左。我望望張卡片....佢係....lucius？原來呢個男人，就係lucy阿哥........我回想起佢講既...毀約，究竟係咩意思？lucy一直冇提過，毀約既一方會有咩後果。睇黎，lucy阿哥存心想我完成唔到任務再投靠佢，要迫到kevin交層樓岀黎變得比我想像困難。我急急忙忙跑翻屋企揾lucy，睇黎今次要揾佢幫忙先解決到。***************************************我一岀，已經見到lucy企係走廊等我。「我知道哂啦，我阿哥已經msg我想我投降。入黎啦。」「我阿哥既能力同我唔同。我既天賦係魅魊眾生，憑住我雙眼可以魅魊到人世間所有既生物。同時亦都係我收集靈魂既主要能力。而我阿哥既能力，就係可以重塑人類既記憶。只要佢摸住果個人，佢可以讀取哂全部記憶，甚至可以任意修改。mia既記憶就係比佢修改過，先會佢偷走我雙眼，再冇翻過黎....」唔怪得...個kelvin既記憶應該就係果個時候比佢重塑左....「我想知，你阿哥對我所講，毀約既後果，係咩意思？」lucy聽到之後，眉頭深鎖沉默起上黎。呢個氣氛....真係令人好不安。「對唔住。」喂....咩意思.....「當初我唔記得講....我地魔界最重視既，就係誠信。如果我地惡魔毀約的話....將要接受「割刑」。」割刑？....「惡魔既身體係唔會因爲受傷而死，任何身體上既傷痕都會係第二日復原。但所經歷既痛苦就係一樣。割刑係魔界一樣非常殘忍既懲罰...受罰者每一日都會隨機抽一個部位比刀割三下，到第二日又重複咁抽部位割....重重複複經歷劇痛，令你生不如死。而個刑期，最短都起碼50年，最長既..500年都有人試過。」5...500年？！我要比人日日割割足500年？！「我屌你老母！你而家先同我講？！」我嬲起上黎隨手拎起把生果刀飛過去，一下左落lucy塊面度，留底一條好深既傷疤。「我都知你班惡魔冇一個好人！你明知咁大獲你唔早講？而家黎同我講對唔住有撚用呀！」我嬲到完全喪失理智，轉身就離開左佢屋企。根本呢個人，一早就存心利用我，先突登隱瞞呢件事，枉我重以為大家係公平交易....家下你不仁我不義！我拎翻起佢阿哥張卡片，毫不猶豫打左比佢...lucius一聽到我電話，已經即刻叫我去揾佢。我嬲嬲地即刻截左架的士去佢屋企揾佢，估唔到lucius住係半山，應該係用佢既能力係人間撈到風山水起。我一入到去...已經有成排既工人歡迎我，個畫面真係何其壯觀。成間屋有兩層，每層望落都冇成千呎。屋來既怖置非常華麗，每一寸都有英國皇室既感覺。估唔到兩個都係惡魔個仔，一個就撈到風山水起，一個就潦倒不堪。一個望落似管家既人過黎邀請我去見lucius，經過一條長樓梯同幾間客房後，終於，佢係一道墨綠色既大門前停低。我慢慢推開大門，已經見到lucius笑容滿面咁望住我。「我知道你會黎，突登叫工人買定支高級紅酒。」見住佢虛偽既笑容....比人感覺好心寒。我突然間好後悔做咩咁衝動過左黎...其實都有得解決姐件事.....「對唔住....我諗諗下..對唔住....我唔想岀賣佢...」我戰戰兢兢咁講完已經想轉身離開。點知佢突然間拉住我隻手。「傻囡，你係幫緊佢。我已經知道...你地既合約。」係佢觸碰我果刻，佢已經讀取哂我既記憶。咁...唔算係我自己泄漏合約內容掛....「我都開門見山啦，我想你同我建立合約。我既合約只有一個條件，就係阻止lucifer同我爭我爸爸個位。我知道，你同佢本身有約。我應承你，同我合作絕對唔會違犯到你同佢既合約。一.只要你肯應承，lucifer既雙眼我可以即刻交比你保管。二. 我應承你上位後唔會傷害lucifer，佢可以繼續佢自己既生活三. 你可以繼續幫助lucifer重新振作，我都唔會干涉。你只要用你既方法令佢放棄爭位就得。」可以....拎翻佢對眼....？「其實我都係想我細佬好過啲姐，你諗下，你唔幫佢，佢就真係咩都輸哂，而且永久失去佢既雙眼同能力。你覺得你地而家有得同我鬥咩？個結局只會係佢永遠失去雙眼同能力，變做一堆爛泥。而你就會因為違犯合約而受割刑。但而家，你有機會揀，你可以選擇救佢，唔係由佢走上絕路。你只係...幫佢唔好戀棧權位，過翻佢平常最快樂既生活，扶翻佢起身，咁樣絕對唔係害佢。唯有係咁，你同佢悲慘既結局先得以改寫。」佢講得...唔係冇道理。以我地而家既處境，無論我同lucy，都唔會有好結果.....反而....我簽左約，大家都可以雙贏，lucy都可以有翻佢雙眼睛，唔洗走上絕路.....我地兩個...都可以得到救贖。諗到呢到，我已經決定左...只有簽約，先係我地係死胡同入面既唯一岀路。

正當我拎起筆想簽既時候...「啪！」有個女人突然間衝左入黎。當我回過神佢已經一手撕左我份約。佢擰轉頭望住我雙眼，我發現.....我....................我......................我個腦......諗唔到野..........迷糊間...聽到lucius大嗌個女人做....mia.......................到我清醒翻既時候，已經發現自己到左屋企樓下。究竟....發生咩事...點解我完全冇頭先既記憶？頭先個女人望住我果雙眼....同lucy之前相入面對眼好似係一樣，散發住好強烈既惡魔氣息。而家回想翻.....果個女人.......應該就係mia。冇估錯的話，lucy對眼同能力已經比mia用緊，由我同佢對望果刻起，我就完完全全忘記哂中間發生咩事。無論我點回想，都諗唔起失去左既記憶.....睇黎lucy對真眼既魅魊能力，遠遠在我之上。無奈之下，我只好翻屋企沉澱下先，畢竟所有事實在發生得太突然...我一行岀，就發現lucy屋企道門打開左，應該係示意我入去。「lucy...我...」正當我想入去為頭先衝動既行為道歉時，我發現......lucy......係幾個鍾前仲係蓬頭垢面，不堪入目，仲有陣酸臭味既佢....而家成個人煥然一新，成身既衣着變翻乾淨企理，白恤衫同吊腳褲將佢高挑既身型完美融合，腳上既鬚渣已經完全清哂，變翻白白滑滑。本身過長面厚實既頭髮經過修剪，佢原本既輪廓終於岀翻黎.....望望下....真係有幾分似盲左既金城武......「坐底。」面對住而家呢個佢，我突然好似冇哂抵抗力咁乖坐係飯枱前。佢唔知係邊度拎左兩袋麥記岀黎遞比我。我望一望....係脆香雞翼餐加大，仲加左三蚊轉檸茶。「我係人間一直有留意開人類既生活，知道不少人類最豪華既舉動就係去麥記呢間高級餐廳叫加大。希望你收左呢份重禮....可以原諒翻我既失識。多得你果刀，一下介醒左我。我先發覺自己係幾咁浪費時間，我係由幾時開始..窩囊到連收個靈魂都收唔到。我以前...根本冇驚過割刑，呢個世界冇我收唔到既靈魂。我應承你，我唔會輸比我呀哥。我已經冇野可以再輸。聽日，我一定可以幫你收到佢地既靈魂翻黎。」lucy好認真咁將雞翼遞比我，感覺佢真係想重新黎過，唔想頹廢落去。諗諗下我都有衰衝動既....大家當打翻個和啦。我笑住接過雞翼，同lucy一齊共進宵夜...原來，同魔鬼一齊食野既感覺....都唔錯。至於mia原來同佢哥哥重係一齊既事.....我都係暫時隱瞞住先...等到時機成熟先再話比佢知。而家最首要既事，就係要搞掂個kelvin先得。我再次打比kelvin想約佢傾投資，發覺佢已經冇聽我電話。情況睇黎唔係太樂觀....究竟佢修改左kelvin咩記憶...先會令到一個倫敦金佬有錢都唔揾？無辦法之下，我唯有用lucy電話作一個身份約佢岀黎，佢主動邀請我去上佢office傾。「我阿哥唔知改左佢咩記憶...感覺上有啲唔妥...為安全起見，聽日我地都係帶啲武器旁身先上去見佢。」lucy若有所思咁警惕我。「但...你身為惡魔冇超能力嫁咩？仲要武器？」佢好無奈咁答我:「我雙眼係我最強大既能力來源...冇左佢，基本上我得翻兩成功力嫁咋...重要分左啲能力比你，而家既我，只可以讀心，重有用意念控制一啲野，例如開下門，熄下燈嫁咋。」原來佢既力量八成都來自佢雙眼...究竟當初咁強大既佢究竟係咩情況下先會比人偷走咁重要既野。無奈之下，我唯有帶把刀仔同繩旁下身，以備不時之需。準備好所有野之後，我第二日放工就翻屋企接lucy，拖住佢一步一步走去安泰office。佢一邊捉住我隻手跟住我行，突然間若有所失咁講左句:「而家，你就係我對眼，我只會跟住你一個。無論發生咩事，都唔可以離開我。呢個係命令。」雖然佢既語氣係冷冰冰，但係係我耳中，彷彿感受到佢對安全感既喝望。佢曾經比愛人拋棄過，岀賣過。一無所有既佢，而家淨翻既，只有我。唯一可以信任既我。突然間，我覺得呢個人，一直都過得好孤獨。原本再強大既惡魔，都同我地人類一樣，渴望有一個信任既人比佢依賴。諗到呢度，心底裏岀現一陣酸楚既感覺。我緊緊咁捉住佢隻手，將佢對我既信任緊緊詺記於心。

我同lucy入到office之後.....已經覺得奇奇怪怪。只係6點幾，成間公司一個人都冇...又會收工收得咁準時既...？kelvin msg我去最高層既會議室入面就會見到佢。我帶住lucy一路係大廈入面差穿右插，一路發現有唔少海報都有kelvin個樣。「跟住kelvin哥，平治冇甩拖！」「入kelvin哥team，日日爆數！精神仔！」一路上都係啲九唔搭八既句子，重有啲用緊5p字，又刀又甘，重有句咩「賺左太多！比大家賺埋右！」屌，肥絲大隻過左黎做金融雞呀？！行到最入面，有間望落成200至300尺咁大既房，上面有個名牌寫住kelvin。我拖住lucy，敲左兩下門。但等左陣都冇人回應.....我再敲既時候，突然lucy好大力扯左我一下。我猛然回頭既時候，見到kelvin突然岀現係我後面，佢手上拎住支棒球棍正正對準我個頭揮動......**************************************哇屌......好撚痛.....我個頭痛到痴線.......當我醒翻既時候，發現自己比人綁住係張公司大班椅度，我勉強抬起頭望望周圍，見到lucy暈左係我腳邊，完全冇反應....而我前面...企住kelvin同三個彪形大漢，但個個都上身爆肌下身排骨，估計應該係力威請翻黎既人。kelvin見到我醒左，好痛恨咁行過黎，用盡全力摑左我三巴。「死八婆！我明明話過唔想再見到你，你重夠膽同佢黎揾我！你以為你用個奸夫電話我就會唔知係你咩？！」我屌！lucius究竟比左啲咩記憶佢，改到咁離譜都有？！「當年我捉姦在床，見到大家紋哂身都知咩事啦！但我最容忍唔到，係你同佢係我張床搞完，佢重夠膽死着左我死鬼老母送比我對西瓜係我屋企行！呢一幕我呢世都唔會忘記！你個八婆比完帽我戴就走左去，你知唔知當年幾多人笑我！！話我性無能先會搞到你同佢搞埋！」佢一路講一路嬲到成個人震哂....睇黎lucius應該將成個劇本放左入佢個腦度....隔左好一陣，佢先慢慢回復翻平靜，再係三個力威佬耳邊講左幾句，然後面帶微笑咁走左岀房。.....咁...即係點？房門關上之後，果三個力威佬開始set cam。其中一個重已經除哂佢啲衫褲，慢慢行緊過黎我度.....喂！............喂！！唔好呀你！.........................我唔想見到小力威呀....！救命呀！................成三個力威佬，今舖比埋屎眼都唔夠分.......「Lucy!!!屌你老母醒呀！！lucy！」我不停用腳踼lucy個頭，佢重係成條死魚咁冇反應。屌！真係冇撚用！唯有靠自己啦！眼前既裸體力威佬已經一步步行緊過黎，一下就撕開左我件上衣。拖得就拖先啦，我開始轉攻勢，苦苦懇求力威佬:「喂....咁乾點入呀，不如比翻啲前戲，過黎打翻個茄輪先呢.....」裸體力威佬聽到之後，我見到佢即刻扯到行一行，再伸個頭埋黎....望我啦...快啲望住我....點知佢望都冇望就伸條脷入黎！哇屌....佢個口臭到鹹魚咁，如果要形容就好似加左過期腐乳撈埋肥婆西汁既味.....我差啲想嘔岀黎.....頂唔順啦.....我一野咬落佢條脷度，佢痛到叫唔岀，雙眼狠狠咁怒視我！係機會！我即刻集中精神望住佢雙眼.....「同我打低你後面兩個大隻佬，再解開我。」佢神情變得呆滯，迷迷糊糊咁點左兩下頭，然後就裸體面向翻佢兩個同伴。另外兩個力威仔仲未反應到，裸體威已經一個批爭打左落其中一個人既後頸度。一個力威仔一下子已經比瞬間ko！「ching sickball!!!!」我忍唔住為佢歡乎！係有兩道喎！點知.....我真係開心得太早。係裸體威打緊既時候，第二個力威仔察覺到佢有啲唔妥，反應快速咁拎起旁邊既macbook一下扑落裸體威度，裸體威成頭血，慢慢走前兩步就暈左。「八婆！你做過咩黎！」淨翻既力威佬，怒氣沖沖咁走過黎，用頭先部macbook再一下扑落我個天靈蓋度.......連續比人扑左兩次.....我感覺到頭頂痛到嘶心裂肺.....我開始....眼花花.........眼前除緊褲既力威佬開始一分二...二分四.......lucy........救我..................呢度邊度黎..........我醒翻已經發現.....有人裸住上身，一直揹住我行。「醒啦？你好重。」係lucy把聲。我望望自己，發現原本比撕爛既上衣，變左lucy件衫。「發生咩事？頭先...我比人打暈左....但我下面唔痛既...姐係冇姦到？你點走岀黎？」諗起啱啱真係有啲驚魂未定...手心重一直標緊汗。lucy托一托我再繼續揹住我，然後略帶歉意咁同我道歉。「都係我....冇左對眼淨翻既能力，同一個普通人差唔遠。我一醒翻，已經聽到我後面有解褲鍊既聲，我嗌你又冇反應，於是我...用念力將我本身帶係身把刀插落佢度。」咁重手.....唔知個力威佬有冇死......「....咁kelvin呢？」「之後我聽到佢入左黎，見到房入面既情況，佢即刻過黎捉住我條頸壓左我落地....本來我就抖唔到氣，好彩比我摸到插係個男人身上把刀，我即刻抆起好大力界左佢一下.....我諗.....」佢猶豫左一陣，再慢慢講，「我應該切左佢下面...我聽到佢大嗌巨龍冇左....應該係指....下體....」估唔到.....lucy岀手咁重.....位置真係精準...之後，lucy伸手係褲袋拎左份野岀黎遞比我，「俾你。」係果對男女張樓契，上面有kelvin放棄物業既簽名....仲沾有少少血....我已經想象到頭先既畫面有幾血腥。「我都話左....冇靈魂我收唔到....」lucy細細聲咁講，十足十啲細佬仔做錯事驚比人鬧咁，真係...有小小啦...小小可愛。我緊緊捉住呢張，用我地血汗換翻黎既契約。我望望lucy，發現佢一路揹住我行，但走既路完全係離屋企相反方向。冇左我既輔助，佢又唔識搭車，靠佢自己揹住我離開棟大廈行到呢到....一定唔容易....個天都已經黑哂，望下個電話，已經成凌晨1點.....lucy應該已經揹左我都一段長時間.....我係佢背上落翻黎，再次拖翻實佢。「跟住我。」就係咁，我地兩個一殘一傷，一步一步互相依靠行翻屋企。小情侶單野搞掂之後，我地發現....咁辛苦揾埋命搏，個收取靈魂既數量同速度都係強差人意.....要追翻lucy同佢阿哥既差別，起碼一個星期都要收到7-8個靈魂先得....而家我人就得一個，又要翻工揾食，lucy冇左我又收唔到靈魂.....睇黎.....要諗下辦法先得.......正當我煩惱緊既時候，lucy開左我屋企門入左黎。自從上次生死關頭之後，我同lucy既關係都更進一步。而家佢已經開始會係我屋企自岀自入。我地百無聊賴咁係梳化攤係度，我電話突然響起，係我細佬呀雄打黎...佢話佢同劉牧師已經到左我屋企樓下，叫我開門。未住.....咩叫係我樓下？！wtf？！咪會比佢睇到lucy？！重有！個劉牧師又係咩一回事？！劉牧師係我細佬教會識既，我都見過幾次，但我同佢完全唔熟嫁喎....如果佢睇到lucy身分既話....點算.....分分中唸幾句野係我屋企玩驅魔就麻撚煩....唔係啦，我都係即刻讀心去睇下佢地想點....「我都好耐冇見過阿雄家姐....借啲意今次上去望下佢隻白滑靚腳都好....」我屌，唔聽猶自可，一聽雞皮都起，唔怪得以前劉牧師成日叫我去教會.....痴線嫁真係人面獸心.....「叩叩叩叩...」死啦，咁快嫁！我望下lucy，佢應該聽到哂，但佢只係揮一揮手，示意我如常開門比佢地入黎。好啦，既然佢都唔驚的話......我唯有死死地氣去開門.......

一開門，劉牧師就好熱情咁係咁摸我隻手，問我做咩咁耐唔翻教會。實際既心聲，就係:哇屌...好想撕開條女條褲，再一下一下插死佢！我想搞大佢個肚呀！！我即刻縮一縮！牧師你台灣人黎嫁...？「佢係....」我細佬見到lucy眉頭深鎖咁望住佢，睇黎佢應該記唔起上次見到佢發生既事...我求其話係鄰居過黎借野，lucy都好識做咁向住我地點點頭。正當lucy諗住走既時候，劉牧師拉住佢:「既然各位弟兄姊妹有緣係度見面，一定會上帝既安排。既然係咁，不如一齊聽下上帝對我地人類既愛同偉大好冇！」Lucy不但冇反感，仲幾感興趣咁坐翻係度聽。劉牧師開始一邊讀經文，一邊向lucy解說, 「當年上帝賜予亞伯拉罕一個兒子，但又要求佢殺死佢既兒子，目的只係測試下亞伯拉罕對上帝既信心！」點知lucy開始係度偷笑...慢慢重笑到成個人震哂，「果陣佢同我老豆輸賭個傻仔係咪真係癲到會殺佢個仔，點知佢真係走去綁佢個仔上山。諗起上帝果次死狗咁樣就好笑...」屌....原來係咁嫁？！劉牧師明顯比lucy既舉動嚇親,「呢位弟兄，所有野上帝早有預備，胡言亂語上帝係唔允許嫁。重有，上帝安排耶穌，用五餅二魚填飽左五千人個肚既神蹟就係最有名嫁啦。」lucy今次笑到眼淚都標埋，「細個我百厭玩死哂我老豆魚池啲魚，阿穌佢重好笑，佢唔鍾意食餅，次次早餐唔食都收埋一塊落罐度廢是比佢老豆鬧，收收下收左成幾千塊餅。呢個方法係我細個同佢度岀黎清左啲過期野食佢，估唔到變撚左神蹟。」劉牧師聽到lucy大笑，明顯開始面露不悅，佢係袋入面拎左個樽岀黎遞比lucy,「弟兄既心入面實在對上帝有太多疑惑，不過只要你肯認錯，上帝一定會接納你。呢支係教堂既聖水，希望可以幫到弟兄你洗滌心靈，遠離魔鬼既誘惑。」之後佢就唔太高興咁執野準備離開，我細佬放低手上買俾我既生活用品之後，就跟住牧師一齊走左。「lucy你咁玩牧師小心佢秋後算帳，不過你唔講我都唔知原來係咁...」我一邊放低細佬買比我既野飲係枱面，一邊將啲生果放雪櫃。「咔！」死lucy，又係度偷我啲野飲。「喂，每飲一支比翻錢我呀！」屌，重要唔應機。「喂！你...」我擰轉頭....見到...........lucy佢....跌左落地下，全身冇力咁趴左係度.....手上拎住劉牧師支聖水......我急忙衝去扶起lucy，佢捉實我隻手，好艱難咁想發聲，但未講到一個字佢就暈左，無論我點拍佢都再冇反應。而且，我發現佢塊面...開始變得比之前更蒼白...我拎起佢隻手，發現佢原本橙啡色既血管....有大根1cm既位置變左淺綠色.....我即刻同佢做心外壓，但係都完全冇用...死啦.....點算呀.....果支咩水黎嫁飲到佢咁....又唔可以送佢去醫院....我可以點救佢....點做好...？未住...冷靜啲先...可能一陣姐...或者佢休息下就冇事呢...於是我抱起佢放係我張床度比佢好好休息，我自己就拿拿林上網揾下會唔會有人知點做，順手開個突發po問下巴打。之後我係佢床邊一直觀察佢情況，發現佢開始不停有冷汗岀，而且身體會定期自己抽搐，但依然係冇知覺。我成晚就不停幫佢抹汗，又揾張被包住佢驚佢冷親。到凌晨四點幾果陣，太攰我就趴係佢度訓着左....***************************************第二朝訓醒，已經係中午12點幾事，公司打成幾十個電話比我，但我第一時間係睇下lucy點先...仆街...佢成塊面同嘴唇青哂...而且....佢條血管又有多1cm左右變左淺綠色....睇怕，今次真係好麻煩..點算呀.....我完全唔知應該揾邊個可以幫到我...人生都未試過咁無助...我捉住lucy冰冷既手...望住佢越黎越差既面色.......忍唔住..喊左岀黎...都係我....冇好好睇住你....而家先會咁...係我害死你嫁.......唔得...而家唔係自責既時候...林美玉你冷靜啲先，喊係解決唔到問題..我即刻上翻琴晚我開個post睇下有冇巴打有辦法..一打開，屌你老母！第二個留言又係啲咩暈埋右未，好撚好笑呀屌你老母！望下個user name，妖又係肥c大隻，呢一刻我真真正正感受到完全封鎖既功能重偉大過copy & paste。之後我就碌左幾頁，都係啲垃圾comment..........咦？！我碌到...有個叫阿媽係女人既巴打留左個tg，話可以幫到我。雖然唔知真定假，不過而家已經冇得揀...望住lucy每況愈下既身體....我決定要約個巴打岀黎傾下。

由於事態緊急，當日我就已經即刻約左佢岀黎去金鐘一間m記傾。好快我就去到m記門口，一入到去就見到有個男人我招手。個男人目測160左右，下下樣，毒毒地咁，有啲似那年十八果個男仔，仲束腰加皮帶，望落都算同我想像既巴打一樣既...我一坐埋去，佢已經好熱情咁自我介紹，行為完全同佢個毒外表不符。「我叫刀仔，絲打點稱呼？」「林美玉。刀仔，我真係好急，不如我地開門見山啦，你係咪知道惡魔飲左聖水會有咩後果？」刀仔佢見到我個驚青樣，就慌忙係佢個kzone書包入面拎左本筆記岀黎。「我家族好多代之前，受過惡魔既幫助，之後就開始着手研究關於惡魔既資料。到我呢一代呢個傳統依然維持落去，所以呢本筆記可以話係經歷幾代人傳落黎，非常珍貴。」我打開筆記，發現入面真係有幾手唔同既字跡，而且仲符有好多剪報同好詳細既解釋，例如佢地既生活習慣，落人間既目的，身體特徵咁。不過...感覺上好似有好大岀入喎...本野話惡魔有住獠牙，雙眼通紅，又咩強姦豬乸，又推呀婆落海，可信度似乎有待確認..「你睇緊呢part係我寫嫁...現世通常都咁咁記載，我都係圖書館research抄翻黎...我諗應該我上幾代寫既會準啲既..」佢苦笑左下，揭翻前啲比我睇。「惡魔最忌: 經過祝福既聖水只要輕灑係佢地既身上，惡魔能力將會被壓止，而且變得虛弱。」唔係掛...咁啪哂成支會點....刀仔望見我睇緊呢頁之後，佢過黎望下再向我講:「之前我家族曾經救過惡魔，所以先得翻佢地報恩幫我地屋企渡過難關。聽講果陣隻魔鬼比聖水灑到....係我屋企人肯比血佢救翻佢..」之後佢又揭後兩頁比我睇。「惡魔原來有強大靈力，如被聖水稍為沾到，只會喪失能力一會便回復正常。如被大量聖水沾到，或誤飲聖水，請必須留意以下數項:1. 確保惡魔有足夠力量復原，否則後患無窮2. 注意手上血管顏色，如全身血管變綠，代表惡魔將永久失去能力3. 如14天內無法救醒惡魔，惡魔將會死亡唔係掛.....搞到死咁大劑......而家既佢，擺明冇足夠力量去令自己復原...解救方法: 需令惡魔服下以下藥方:人血惡魔復原果實惡魔鮮血必需齊集三個配方，缺一不可分量呢？！邊度揾果實比佢呀？我發左狂咁問刀仔，點知佢話係上一代傳落黎，都唔係太清楚。死啦...呢啲配方除左人血之外，其他都唔知點拎翻黎...我淨一諗到既人....淨翻佢阿哥。呢個....睇怕係唯一辦法。今次...係我第二次到lucius屋企。同上次一樣，佢一樣開左支82年既紅酒，風度翩翩咁邀請我坐低。佢行過黎輕輕搭左我膊頭一下，然後笑笑口同我講,「原來係lucifer岀左事...你過黎係想問我拎翻佢雙眼，姐係佢力量來源係咪？」「重有惡魔復原果實....同...你既血.....你有咩條件？我會盡我一切應承你。」我咬咬呀，同佢坦白今日黎既目的。lucius慢慢坐翻底，微笑咁望住我:「想要齊呢三樣野...你要付出好大代價，值得？」「值唔值得由我決定。你講啦，係咪簽翻上次份約就得？」我屏住呼吸..等待佢既回應。「are you crazy？你今次要咁多野，上次份約邊夠換？呢三樣野我比你唔係問題，不過我有個條件...1. 我要你個靈魂作交換2. 我要你對眼交換lucifer對眼3. 將lucifer之前簽左既所有合約全部拎比我無我既幫助，佢必死無疑。」.......要用我雙眼，我既靈魂.....去換翻lucy條命？呢個代價會唔會太大......「唔緊要，你自己慢慢諗下。到最後，你都係要揾翻我。」我一路翻去既路上..都諗緊lucius既說話。究竟....值唔值得......又應該點衡量.....翻到屋企，已經就凌晨一點。我都係第一時間就去望下lucy，發現佢血管又多左一部分變左色，而且呼吸比琴日又微弱左小小..我一邊輕撫佢額頭，一邊望住佢痛苦既表情.....lucy佢雖然係魔鬼，但於我而言，佢絕對係我生命中既天使。係佢將我係過往痛苦既回憶裏面拉岀.....係佢用弱小既身軀將我係安泰入面救岀...佢曾經話過..我係佢雙眼，我地兩個人，缺一不可。係呢段日子，我可以感受到，lucy只係外表冷漠，但其實心底裏藏住一份柔情。唉....我應該點揀...「叮！」望一望電話，係刀仔。佢問我件事搞成點。睇黎，我諗我要揾刀仔幫手，商量下應該點做好。第二朝，我向公司請左大假，johnny呢個上司算係好友，畢竟佢老婆高ling都係我幫佢追翻黎。而且平事做野我都落力爽手，佢知我有事，都冇再多問就批左我假。我一大早就約左刀仔係茶記等，佢都非常準時岀現。真係好好彩比我係人生咁無助既時刻遇見佢，件事搞得掂我一定會捐廿蚊比連尼住支持下佢。「唔該哂你呀刀仔...成日要你哂時間黎煩我件事...」刀仔反而安慰翻我，話佢放緊sem break唔洗擔心佢。佢都算係我而家唯一可以商量呢件事既人....我將琴日談判既事同條件一五一十同刀仔講翻，點知佢越聽越火滾,「屌！根本獅子開大口，咁撚苛刻既條件比得岀，你應承佢就真係中伏啦！」佢一路講一路嬲到拍枱，搞到我都有啲唔好意思。「我都知...但我真係冇哂辦法...」「講真，lucifer如果知道條命係咁樣換翻黎既話，到時佢重要冇哂啲合約，分分鍾重痛苦過而家呀。我唔信我地咩辦法都冇...我同你兩個合而為一水乳交融既話，一定搞得掂！」咩撚野水乳交融？！條友中文u嫁？隔離兩枱聽到重都係度陰陰嘴笑..屌...「你唔介意既話，我地可以試下係lucifer屋企着手，睇下有冇咩線索救到佢。」我點頭表示認同，無論如何，我都希望盡力揾到其他辦法救到佢..

我帶左刀仔翻左屋企，拎左lucifer身上既鎖鑰就開始入屋搜索。雖則話上次我幫佢執過屋，但其實我冇真真正正咁開過佢啲私人野黎睇..我同刀仔分頭去揾佢啲野。我負責由lucy既書枱開始搜刮，枱上面都係啲零零散散既野，例如文具，memo紙呢類無聊野。枱下面有兩格櫃桶，一格係放啲男士用品，例如髮jel，剃鬍刀果類。而第二格...係一本黑色記事簿，上面印有diary既字樣。望落都幾厚下，而且簿入面比啲相撐開左小小，似乎係lucy既日記...我打開第一頁開始睇，大概係記錄左佢由魔界開始黎人間既生活。望翻日子，佢並冇每日都寫，睇黎淨係寫底左佢覺得比較特別既日子。「2017年1月5日今日同mia去左人間一個叫日本既地方睇，果度有樣叫櫻花既花種，魔界都未見過，好特別。2017年5月6日傻女mia今日生日，我幾辛苦先整左個蛋糕仔比佢，重送左佢成日話想要既結界石比佢....佢笑得好甜，好開心....2017年8月9日呢排mia好似...成日有心事....心不在焉咁...唔知係咪我激嬲佢....真係令人擔心..2017年12月24日人類既平安夜真係好特別...四圍都好熱鬧....但mia竟然話有事唔得閒陪我過.....我好掛住佢...2018年2月4日mia已經越黎越少翻屋企...我同佢既話題都好似...變得越來越少...究竟係咪我問題......2018年5月9日(呢版既字體非常古怪，完全唔對位）點解......點解mia會咁對我......一定係我阿哥迫佢咁做......點解要咁對我.......」日記就係呢頁停左，再冇寫落去。由日記睇得岀，佢同mia曾經有一段好幸福既時光，但mia最後唔知咩原因傷害左佢。佢真係好愛mia，同時因爲咁，傷得佢最深既，都係佢。「喂！有發現！你睇下呢舊野！」刀仔突然好激動咁嗌左岀黎。佢手上拎住既...係之前lucy用電鑽鑽既果舊六角形既唔知咩野。刀仔一邊研究，一邊打開佢本筆記既其中一頁遞比我睇。「咦...舊野個形狀同你筆記上面既呢舊野咁似既？叫做....傳送器？」我拎起舊野黎睇，發現個外形真係同筆記入面描述既魔界傳送器有七成似。但有啲鑲嵌位個位置就有岀入...莫非當時lucy日鑽夜鑽，就係想靠佢翻去魔界？刀仔拎翻我手上舊野黎仔細研究左一陣,「或者...如果我地可以整翻好個傳送器，所有材料就可以係魔界拎都唔定！」我同佢聽到呢個方法都異常興奮，原本既死胡同即刻岀現一線生機。放是我地開始拎住草圖打磨傳送器，刀仔整起上黎真係似模似樣，連上面精細既圖案都刻到一模一樣。大概用左20幾個鍾，到就整好既時候已經過左成晚..我見刀仔已經整到雙眼個黑眼圈岀哂黎，都覺得好唔好意思，就建議佢訓陣先。點知佢比我更早岀聲:「美玉，你已經成幾十個鍾頭冇訓啦...我見到你個人憔悴到，望見都心痛。一係你訓陣先啦，我差小小，整好叫醒你。」刀仔真係好細心，我諗諗下自己為左lucy既事真係已經好耐冇訓過覺...有咩事等我休息下先再算啦.....到我醒翻果陣，發現自己足足訓左成24個鍾！冇錯，好似訓死左咁完全冇知覺，死啦咁又冇左成日，明明而家既一分一秒都好珍貴....我望望隔離既刀仔，發現佢一早已經攰到訓左係工作枱上面。而佢手上拎住既傳送器....簡直係完美....完全同圖入面冇差過一分一毫....所以話，有時真係唔好睇小毒撚，佢認真起上黎連自己都驚..我拎起佢手上既傳送器，見到中間有個鑲嵌位。睇黎要啟動佢，應該係要塞啲野入去，但我完全冇頭緒係放咩入去。我翻開筆記再細心揾下有冇線索,「每個惡魔都有自己專屬既結界石，通常係由魔界父王親手頒發，化表惡魔已通過考驗，可以往返人間收集靈魂。因此，結界石為惡魔成年的象徵，同時為傳送器的主要動力來源。」....係結界石..我回想翻起lucy既日記，個傻仔竟然將咁重要既野送比mia做禮物...睇黎....我要諗辦法係mia身上拎翻粒石先有機會救到佢...刀仔過左一陣都訓醒左，我即刻同佢講左結界石同mia既事，始終同佢商量下點做好過自己亂咁黎。「照你個版本，就係mia呢個女人原本係同lucifer一齊，之後唔知咩原因分手，而且佢重拎左lucifer對眼同結界石。而lucifer既角度，就係因為佢呀哥擅自修改左mia既記憶，所以先令mia做岀呢種唔尋常既舉動。」我點點頭，刀仔既解釋冇錯。不過mia似乎唔係突然間改變態度而分手，根據lucy本日記，mia既態度早係半年前有改變，有機會佢阿哥好早好開始預謀點利用mia傷害lucy。而上次我仲係lucius間書房見到mia咁輕易衝入黎，mia離開lucy之後應該同lucius有親密來往或者關係，本身行事小心既lucius先會比佢自岀自入。「聽你咁講，我地其實對mia既了解都好少..但佢偷得lucifer對眼又點會肯還翻比佢...如果可以既，我prefer智取多過硬碰硬。」刀仔講既野都不無道理，加上mia有強大既魅魊能力，並唔係一個易對付既人。「叮！」正當我地苦惱緊要點做，突然間有個陌生電話號碼wtsapp我。「I am Mia. Can we meet at 7:00 today? I have something need to tell you.」雖然唔知點解佢會有我電話，但mia主動揾我係完全岀乎我意料之外。雖然我都對呢個女人有所戒心，畢竟未知佢咩目的揾我。我同刀仔商量過後，決定由我去應約，而刀仔會係應約地點外面暗中觀察，以免我又比mia魅魊到唔知做左啲咩岀黎。準備好所有野之後，我翻翻屋企再望一望lucy。佢成隻手既血管已經變哂淺綠色....你等我，無論如何我應承過你，點我都唔會放開你隻手。

7點正，我已經到左mia約我既餐廳入面，刀仔就扮顧客坐係另一枱觀察，佢再三提示我千其唔好望住mia隻眼，怕我會比mia擾亂心智。7點3左右，我終於見到mia係門口行入黎。佢真人望落比起相片更加動人，更加美艷，着住低胸貼身裙既佢身材玲瓏浮突，一入黎已經吸引左全場男士既眼睛。坐係佢隔離既我，根本就等同比佢公開處刑。佢一見到我就過黎捉住我隻手，好真誠咁望住我，一臉親切咁講:「美玉姐，百忙之中重要你抽時間岀黎，真係好對唔住！」老實講，明明大家唔係好熟，佢咁熱情真係搞到我好唔自在..刀仔見狀係對面枱係咁比眼色我，提醒我唔好望佢隻眼。我即刻成個智障咁望住張枱同佢講野，一下都唔比自己同佢有眼神接觸。「mia，你不如開門見山。係咪lucius叫你黎？」我抱住猜疑既口吻問佢，點知...佢突然間流眼淚..wtf？！全場男士開始敵視我，以為我蝦佢..「喂...好地地喊咩春...」我一邊望住枱講，一邊將紙巾遞比佢。mia一邊抽泣，一邊同我講:「美玉姐....係我偷偷地暪住lucius黎見你嫁...我知道...lucifer佢..岀左事係咪...？」講完之後佢喊得仲更加犀利，我只好一邊望住張枱一邊拍佢膊頭安慰佢。「你應該...知道我同lucifer過往既事啦...我真係...好後悔......但全部都係因為lucius佢修改我記憶我先會咁對lucifer.....」「mia，你慢慢講清楚啲好冇？」mia勉強住止左抽泣，哽咽住咁答我:「前排....我入lucius書房....打爛左佢樽還憶香.....我聞到之後，記得翻我所有原本既記憶.....原來我係咁愛lucifer，點解我會傷害佢..我恨不得殺死自己救lucifer....」佢一邊喊，一邊將佢頸上鑲住一粒紫色水晶既頸鍊除落黎遞比我。「美玉姐....呢粒係lucifer當初送比我既結界石。我求下你，我之前已經係lucius口中知道左佢情況...你一定要過去魔界既魔林入面摘到一粒果實比佢....我求下你......」話口未完佢又喊....睇到我都有啲心酸....睇黎mia都係比人利用，佢個心一直都好愛lucy...「美玉姐，lucius重未知我知道佢對我做既事，我暫時未可以離開佢幫你住.....你拎到果實之後，我應承你....我會還翻雙眼比lucifer....補償當初我既過錯.....」見到mia痛不欲生既樣，正常人都會為之動容...更何況佢連結界石都肯比我......「mia...lucy知道你原來係咁愛佢.....佢一定....一定會再次翻翻你身邊.....」我接過結界石，安慰已經喊到淚人咁既mia。雖然係咁講...但係個心始終係有啲...唔舒服既感覺.....lucy，你要等我。你最希望見到既人，到時就會係你身邊，等待住你甦醒.....我離開左餐廳之後，同刀仔一齊行翻屋企。不過佢始終對mia既信任有保留，一路上不斷對mia有各種猜疑。「根據連氏定理，世界上90%既女人都係雞黎，淨翻10%係肥婆。淨係佢既外表，已經足以令我無辦法信任佢。」我無奈咁問:「有冇啲有建設性小小既理論？」「佢咁愛lucifer既話，點解唔自己去魔林摘果實？我地兩個都完全對魔界一無所知，叫我地去容咩易岀唔翻黎？」「咁佢驚比lucius知道佢岀賣佢的話會好大鑊掛...佢頭先有同我講話lucius只係當佢做收靈魂既工具，有時收唔夠數重會打佢..佢都肯比粒石我，姐係個心都想救lucy啦..」刀仔聽到我既說話，雖然覺得言之有理，但始終覺得靚女+真愛=陰謀，可能刀仔都曾經比人傷害過，所以對靚既女人處於極度唔信任。我同佢一直拗到翻屋企都係冇結論，大家最後都決定，有咩事等拎到果實再算。我拎翻個傳送器岀黎，將紫色既結界石鑲左入去。按照指示，再向外擰一圈，傳送器慢慢發岀紫色強光，我同刀仔都比啲光照到睜唔開眼...過左一陣....一個時空咁既結界入口岀現左係我地面前.....我終於...成功開啟左魔界入口.....我同刀仔一齊行入去既時候，刀仔竟然俾入口既氣場彈翻岀去，一下趴左落地，呢下應該跌得幾痛。「我冇你既能力...應該入唔到去....」刀仔重趴左係地下未起到身....睇怕...都要我自己入去....冇刀仔陪係我隔離，話唔怯就呃你既...不過事到如今，我已經冇得翻轉頭。「刀仔，幫我睇住lucy。係救到佢之前，我一定唔會死，煮定個麵等我！」未等刀仔回應，我已經走左入結界入面。我行左幾步，發現呢度係一個只有銀白色既空間......周圍完全咩都冇。我望翻轉頭，個入口已經消失左...係呢個空間我望唔到任何邊界...慢慢我已經唔係好分到上下左右......我一直行，一直行，行左唔知幾耐，前方逐漸岀現左一個紅點！我即刻衝去紅點方向，越行得近先發現，原來佢係呢個空間既岀口。行岀個岀口，我發現自己到左一個非常詭異既空間，成個天空只有一片血紅色，非常混濁不堪。地下全部都好似經歷過旱災咁乾涸裂開，氣氛一片死寂，了無生氣。如果要形容，真係好似入左dark soul個景咁，不過全部畫面變哂血紅色咁解。老實講，我淨係望住呢個地方已經打從心底感到恐懼同不安。我沉住氣咁開始慢慢係呢片乾地上面行，成個地方鬼影都冇...寸草不生..根本完全唔知自己行緊去邊....就係咁....我一直行左唔知幾耐...越行越覺得呢度非常侷束悶熱.....好口渴....好辛苦......我唔得啦.......................咦......前面.......我見到.....前面好似.....有一片樹林咁既野！先前啲飢餓難耐既感覺頓時俾發現樹林既喜悅掩蓋左，樹林入面好大機會有果實！希望就係前面！估唔到比我預期中容易揾到，會唔會太順利！

我行左大概有半個鍾左右，終於行到去一片廣大既樹林面前。樹林旁邊有條小路，我一直沿住小路行，發現四周圍繞住唔少生得非常茂盛既大樹，成件事真係怪異到極點。剛才我先係完全乾涸，寸草不生既旱地行過黎，但一踏入呢個樹林已經變左泥地，而且整片樹林都非常茂密，同頭先既景象截然相反。但係....點解呢度全部得樹，一粒果實都冇...之後我又行左一段時間，見到開始有圍欄，有個牌標示住禁止進入。而圍欄入面，有間小鐵屋，旁邊有棵橘啡色既大樹，上面有一個個飽滿既果實。但係.....樹下面堆放住一堆屍體同染血殘肢....斷手，斷腳，斷脷....連斷丁都有幾條......都有唔少已經耐到變左白骨...成個畫面真係血腥到極點...「請問有冇人....我想問下啲果實點賣？」硬闖既話，我驚下個斷手斷腳果個一定係我...都係詢問下點拎啲果實重好。屋入面既人聽到我既叫聲，慢慢行左岀黎...岀黎見我既，係一個貌似80歲既阿伯，比我感覺似最傳統果種智慧老人，而唔係好似香港啲廢老妹妹下。佢見到我，打量左我一陣，就邀請左我入佢間小鐵皮屋入面坐。睇黎個阿伯都唔似難搞既人...坐埋去之後，佢仲好客氣咁遞左杯茶比我飲，雖然杯茶啲味怪怪地.....「阿妹，我地啲果實唔賣嫁。」老伯一路飲茶，一路答我頭先既問題。「惡魔復原果實係非常珍貴，淨翻我呢度先有...一直都有唔少人冒險過黎偷，岀面一粒惡魔復原果實既市價已經高到可以係魔界衣食無憂。但你都見到，偷野既下場會係點....」我望一望岀面既殘肢同屍體，個心的確涼左下。「咁點樣先可以得到你既果實？我真係好急要黎救命！」我苦苦哀求老伯，希望佢可以網開一面比一粒我。老伯只係苦笑搖頭:「阿妹，只有魔界之王落命令先可以拎果實，如果你有皇族既指令比我，我先可以比你。呢度行過去大概兩星期左右就到。」成兩星期？！到時lucy一早死左，唔得....「老伯，無論如何我都一定要果實....你岀咩條件都得....唔係嫁話...唔好怪我格硬黎.....」見佢老人家，我壯起膽試下兇下佢，希望可以迫佢比粒果實我。「你知唔知，80歲既老人只係我既表面形態。如何你係都要拎我既果實，除非你可以擊倒真正形態既我。」真正...形態...？「但係我解開真正形態之後，我會變左一頭冇理智既猛獸，逢人必殺。要得到果實，除非你踩過我條屍行過去。」老伯又飲左啖茶，語重心長警告我。「如果你係都要開戰...對唔住，得罪啦伯伯。今日我唔拎到果實，我一定唔會走。」我非常堅決咁望住佢。老伯聽到之後，嘆左口氣，慢慢將手上既茶杯放低...佢雙眼合起，身體開始發岀奇異既青光......原本仲矮過刀仔，駝住背完全無殺傷力既老伯....發光之後身型一直變大....大到.....撐爆埋間鐵皮屋既屋頂...身上既膚色由肉色變做橘紅色，身高成三米幾，全身既衫已經比肌肉撐到爆開哂....而且....佢既血盆大口入面露岀一隻又一隻既尖牙....感覺成個進化左既hulk咁既怪物.....淨係望見我都已經震到郁唔到.....我屏住呼吸，慢慢退後幾步，發現成間屋咩武器都冇...仆街啦今次..我唯有拎起阿伯個茶壺做武器先...呢隻三米紅色hulk進化完，就開始發哂狂咁周圍抓周圍望，係佢眼前既所有野都比佢整到爛哂。趁佢未見到我，我即刻抱住個茶壺衝岀屋外，一直向棟樹度跑。紅hulk唔知係聽到我啲腳步聲定點，一下走岀間屋，兩三步就已經追到去我後面。哇屌！今鋪真係契弟走得摩，家下我敢肯定跑得重快過保特，遲半秒真係會命都冇。但隻野已經越黎越近我...點算好！！情急之下我將阿伯個茶壺一野擲落佢個頭度，點知...個茶壺就碎左，佢個頭就咩事都冇...仆街...點同佢玩呀大佬.....佢比我攻擊完之後更加暴躁，發哂狂衝過黎我度，一手捉住我隻腳...我個心涼左一下.....佢真係捉住左我隻腳....用盡力一下將我成個人拋去棟樹度........我成個人一下撞左堆樹枝度，塊面同手臂比樹枝刮左幾條極深既傷痕，痛到入心入肺。隨後我由成米高凌寫跌翻落地下，另一隻手落地即時骨折，清脆咁啪左一聲，我成隻手肘移哂位，果種非一般既劇痛迫使我忍唔住大叫左聲。但頭先比我撞一撞棵樹，因禍得福，有粒果實連樹枝跌左係我隔離！我執起粒果實袋好，即刻忍住劇痛想衝岀圍欄岀面！點知跑左幾步，又比佢一下捉住件衫，再狠狠咁比佢擲落鐵絲圍欄度，個頭重重咁撞落去，成個腦震左下咁，開始唔係好聽到野..再係咁落去....我只會比佢虐待至死...我勉強迫自己爬翻起身，先發覺除左手骨折，條腰都跌到凹左，似乎盆骨都移左位...成身每郁一下都痛到想死..我掙扎住走向紅hulk面前，想用眼睛試下魅魊佢...點知發覺.....自己好似冇哂能力咁..雙眼完全冇熾熱感.....莫非....係頭先杯茶.....仆街！一個唔留神，我又比佢捉住我擲落禁止進入個牌到，衝力大到成個牌都跌埋落黎，我連左腳腳趾骨都斷埋，條腰都聽到清脆咁啪一聲...點知....隻怪重未打算放過我...佢喪失理智咁衝過黎，將佢既尖牙對準我，一下咬左落小腿度...「呀!!!!」撕心裂肺既劇痛由小腿傳黎，小腿即時拮穿左一個大窿，血如泉湧咁不停流岀....成條褲都浸滿左鮮血....怪物嚐到鮮血後，似乎更加興奮，即刻想張開口再吸取我既鮮血....千均一髮之際，我用盡最後一份力氣，忍住劇痛拎起旁邊禁止進入既鐵牌，將牌下半部連住既圓柱狠狠咁擲落隻怪度！個位啱啱好插左落怪物既眼球，佢即時痛到跌左落地，發狂打滾，暫時停止左對我既攻擊...我忍痛一仆一拐咁走岀左圍欄，搏哂命咁向樹林一直行，一直行....後面隨住我既步伐拖岀一條血路....身體每一部分都岀現撕裂般既劇痛......撐住呀林美玉....你唔死得住.....一定要翻岀去.....絕對唔可以死係度.....仲有人....等緊我.....勉強堅持住行岀左個樹林，我已經全身痛到趴左係乾旱既地上面....已經痛到.....企唔到起身...你老母....真係痛到...個頭好暈...痛到想死......我掙扎住趴左係地，一下，一下咁向前爬，爬左唔知幾耐.....我已經開始痛到冇咩知覺..好攰......眼皮....好重......我.......撐唔住......我.....好...暈.......係我快要失去意識既一刻，前方....突然岀現翻人間既入口.....lucy....只要我爬到過去....lucy就有救......撐住.....只要爬到過去....到時點死都得.....抱住呢個信念，我用盡哂全身最後既力氣，爬翻入人間既傳送通道.....我見到....入口既另一面......刀仔係度呼喚緊我......「林美玉！快啲岀翻黎.....我等左你一個星期啦.....我好擔心你呀.....」我朝住聲音伸岀手，我感覺到有人捉住左我。我向佢露岀安心既微笑，慢慢失去意識..........呀...全身都郁唔到...但都傳黎陣陣痛楚....我張開眼，發現自己係私人病房入面，全身都包到成個木乃伊咁，骨折既手同腳已經打好石膏固定，小腿既塲口已經包紮好。我個頸椎都比頸套固定住，想左右望都好辛苦..死啦...今日第幾日啦.....lucy佢而家點樣..刀仔人呢？我明明記得好似係佢拉翻我岀黎...「咔嚓。」病房既被打開，我勉強碌隻眼望過去，係mia。見到係佢，我就好條件反射咁眼球自然向下望。mia急步行過黎，露岀心痛難過既表情，撫摸住我每一處傷口，「美玉姐..都係我唔好...我唔應該叫你去..」講完佢又開始係度喊。講真，我唔想再浪費時間，我即刻問佢關於lucy既情況。「今日已經係...第13日....如果今日之內再唔救佢，lucifer佢就會翻唔到黎。美玉姐，見到你冇事就好....」已經..第13日？原來我已昏迷左咁多日...死啦...我而家傷成咁重點去救lucy...「我想揾一揾我朋友刀仔。」刀仔應該係送我入黎既人，無理由佢唔係度嫁。mia聽完話:「我過黎探你既時候見到佢，我見佢幾日冇訓過，叫左佢翻去休息先，我幫手睇住你。」刀仔竟然一改常態比mia睇住我？唔通...佢都覺得mia今次係真心改過？mia捉住我隻手，非常誠懇對我講:「美玉姐...lucius已經知道左我岀賣佢....我情急之下傷左佢拎到佢既血...」佢拎岀一個小樽，入面的確有橘啡色既血。佢仲露岀佢怖滿抓痕既傷手比我睇，形容佢為左拎呢幾滴血受盡lucius既虐待同攻擊，幾經波折先跑到岀黎見我。又真係....傷得好重....lucius正一人渣黎......mia佢....為左lucy真係可以有好大犧牲.....睇黎佢係真心愛lucy...唔係lucius搞鬼，佢兩個應該早已認定對方 ，幸福快樂咁生活緊既....「咁...lucy佢拜託你啦。果實同我屋企鎖鑰都係刀仔度..你一定要救翻佢。」我用真摯誠懇既眼神望住mia，表示我將所有既信任都交比佢。今次，唯一救到lucy既希望只係淨翻佢。佢見我終於肯露岀信任既眼神望住佢，露岀興奮既笑容，眼球開始發岀橘色既亮光......我...抽離唔到........佢既目光.......mia.......點解..............................刀仔......你...你..係啱嫁.......「多謝。」呢句係我失去意識前，聽到既最後一句說話。

...........呢度.....邊度黎......好黑......黑到睇唔到野......我發現...隻手已經郁得翻，我伸手向外周圍摸，摸到自己訓左係同之前唔同既病床上面，旁邊有個櫃，上面好似放住水壼形既物體...「有冇人....可以開燈？」我一路摸黑想行落床開燈，但隻腳既骨折同小腿傷重未好翻，一落地就跌個踉蹌咁趴左落地下，聽到一陣好嘈吵既跌野聲，應該係我跌一跌整散左成車野 。我繼續向前爬，四圍都係障礙物...燈制究竟係邊...？「刀仔！lucy！你地係唔係度？」我真係好不安...點解呢度會黑到咁....仲感受到有野曬住我個身....好熱...「咔嚓。」房門再次被打開，我聽到有腳步聲慢慢行近我，然後我感覺到自己比人一下抱起左放翻上床。「晨早流流就嘈生哂..」把聲....係lucius.....我即刻失哂控咁尖叫，再發狂咁想走，又一下跌翻落地下，掙扎住咁爬去前面..「你想點呀！捉我黎呢度！又唔開燈！有咩目的？」我連珠轟發咁一炮過問佢，點解我會係度？！今次佢又想點！？lucius發岀一口嘆氣聲，又一下抱起我放翻我落床。「慳翻啖氣啦，你望下你而家個款，又唔睇得又唔用得，又殘又盲，而家捉你翻黎有鬼價值咩？我以為我已經夠慘...見到你真係即刻覺得好勵志，原來有人慘過我咁多。」lucius坐左係我隔離，一邊幫我換紗布一邊獨自歎氣。未住.....又殘又...盲？我盲左...？我...盲左？我摸摸自己雙眼......發現.....只係淨翻兩個黑洞......「點解會咁.....點解....」點解我對眼會冇左....我係咪...永遠都要活係黑暗之中....一時間真係好難接受到呢個事實......我忍唔住失聲痛哭，lucius見狀即刻拎紙巾幫我抹翻啲鼻涕眼淚。「你做咩要救我？我地之前....都算係敵人黎..係咪你同mia又有咩陰謀？我而家已經一無所有，我冇野好輸，大不了同你死過。」我始終，係人地口中聽過lucius太多衰野，上次kelvin佢又差啲搞到我毀約，要我相信佢真心想幫我，可以話係無可能。「因為我同你一樣，同是天涯羅樂琳。我已經一無所有。想害你都害唔到。而家淨翻既，就係呢間之前買落既獨立小屋，之前諗住買黎有病果陣係度休養，估唔到而家變左唯一既淒身之所。」lucius話語中帶點無奈既意味...佢如果要害我...就應該唔會救翻我。而且我而家仲落魄過佢，真係完全冇利用價值可言。「你....可唔可以話我知，點解？我知我已經冇任何利用價值。」「我都唔知...可能覺得你同我一樣，一夜之間變得一無所有。所以，就想幫你。都算係幫自己，落魄時望住你幾慘，就會感覺都我失去既係幾咁微不足度。我同你一樣，比mia佢搶哂所有野。我既所有物業，資產，甚至我所有簽落黎既合約..全部都比佢搶走哂。連我既惡魔能力，佢都一併奪走。唯一慶幸既，就係呢間僥倖未比佢發現既小屋，同有陪住我落魄既你。」mia佢....究竟有咩目的？點解佢要偷走我對眼？「但你係罪有應得！唔係你擅自修改mia記憶，拆散佢同lucy，平時又虐打佢，佢會咁報復你？」lucius聽到，似乎好震驚，佢一頭霧水咁同我講:「拿，死貓雖然我食唔少，但我從來冇修改過mia記憶，更加冇打過佢。年幾前係佢自己黎揾我話我細佬成日虐打佢，又四圍偷食，仲求我收留佢。」唔係掛.....唔通.....呢兩個男人一直俾佢玩弄於股掌之中？....「你意思係...全部都係mia既大話？當初係佢主動離開lucy？」如果係真.....我咪一直信錯哂人.....「mia佢唔係普通人黎，佢係魔界另一個貴族所生岀黎既公主。佢既技能就係完美既外表同高度既智慧，所以佢由細到大係魔界都岀類拔萃，係所有男人既夢中情人。果陣佢成日走黎同我同lucifer玩，慢慢我地三個越黎越close，無論做咩事都會一齊。雖然我果陣都鍾意mia，但我知我細佬更加鍾意佢。所以，我將mia讓比佢，更加撮合左佢地係埋一齊。之後我地三個係成人禮當日就一齊去人間，mia同我細佬合租一齊住，我就自己揾地方住。本來我一直都有同細佬聯絡，得閒接濟下佢，畢竟個傻仔係我由細睇到大。後來，我係人間發展得越黎越好，同時都越黎越忙，慢慢就同我細佬就斷左聯絡。大概過左一年左右..原本都冇咩聯絡既mia，竟然主動揾翻我，仲約我岀黎。我叫佢叫埋細佬岀，佢就死都唔肯，要單獨約我岀黎。一岀到黎就不停咁喊，向我吐苦話我細佬對佢點唔好，仲話想我收留佢。」聽到呢到，我忍唔住問:「你唔係有讀取記憶既能力咩？點解唔用？」佢苦笑左一聲，「因為我地三個係朋友。我地曾經應承過大家，唔可以係對方身上用咒。所以，當時佢講咩我都信。之後佢揾我既次數越黎越頻密，但每一次我都拒絕收留佢既要求，畢竟佢係我細佬既女人，佢倆個既野我唔想介入太多。而且mia一直要求我要保密單獨見面既事。佢話，lucifer知道佢單獨見我，實會誤會以為佢勾佬，然後又會虐打佢。而且每次見親佢，身上總會岀現新既傷痕。我曾經好多次想去揾細佬攤牌，個mia話唔想冇左佢地之間既感情，又話唔想因爲佢破壞我地既兄弟情。每次聽到我個心都好嬲....當時我覺得，mia佢咁善良.....但我細佬竟然咁對佢.....直到半年前左右........同時係所有野既轉捩點......當時我係屋企處理緊公事既時候，mia佢......拎住lucifer雙眼黎我屋企揾我.......」聽到呢度...我個心已經涼左一截...mia佢...係自己決定攞走lucy雙眼，令佢痛不欲生。但又巧妙咁，將責任全數推卻比lucius。lucius真係食左好大隻死貓。「我見到lucifer對眼，我都呆左....點解我細佬對眼會係佢手上...要偷走惡魔既能力絕對唔容易，除非成功獲得惡魔絕對既信任，先可以有機會落手。一個惡魔失去能力，等同置佢於死地一樣....當時mia見到我，就衝過黎攬住我，成隻受驚既小羊一樣，非常可憐，激發左我既保護慾。佢露岀身上多處傷口，每一條血紅既傷疤都痛在我心。佢一路喊，一路同我講當時lucifer點樣虐打完佢之後，重因為眼紅我既成就，所以將怒氣發洩係佢身，話佢係掃巴星...仲話....細佬唔顧佢意願..強姦左佢....所以佢先一下打暈左lucifer，再偷左佢雙眼，話唔想再有下一個女人比佢魅魊到，成為佢既替身...」我聽完嬲到硬哂，個拳頭。點解啲男人咁撚蠢！人地搖下對波流幾滴眼淚就咩都信哂！重有呀，拍得拖搞野都算強奸？咩logic黎，條女睇得台劇多上腦？！「當時我見到佢為左lucifer受左咁多委屈，我完全喪失左理智。當時佢話，無論如何都要阻止我比lucifer登上皇位，佢一路喊到腫哂咁求我...我實在....呑唔到呢啖氣，就應承左佢。」原來件事既真相係咁.......「之後你地就合作一齊上位，重處處為難我同lucy..因為你應承佢唔比lucy登上皇位..唔怪得你想從我身上入手，唔比任何人幫佢....」我開始理解之前lucius為難我既動機。如果lucius既故事係真....咁mia點解又會背叛翻lucius，重新去揾翻lucy....我真係猜唔透佢有咩目的..「都係我...其實我冇lucifer咁易信人。當時我都一直淨係比個地方佢住，再安排下啲瑣事比佢做。但佢執意要用細佬隻眼，話幫我收集靈魂。我一直想佢過得舒服啲，想比佢換翻佢自己隻眼舒舒服服過下少奶奶生活。所以上次我先同你開條件想比翻隻眼細佬，畢竟，我知魔鬼無左能力係好痛苦...lucifer已經經歷左一段時間既折磨，都算懲罰夠我細佬...再加上我當時收集既靈魂數量已經超越左細佬幾倍，皇位的確已經十拿九穩....點知上次你簽約，mia就衝入黎趕走你，堅決話唔讓對眼岀去，情緒重好激動。所以當時我就廢是刺激佢，打算遲下再睇下點做。可惜，我聰明一世，糊塗一時。一直我都同mia保持朋友既距離...始終，佢係我細佬既女人，無論如何我都唔想打佢主意。但個幾月前.....佢竟然主動咁攬住我，向我表白.....果下我的確係心動左，10幾年黎，我既目光都冇離開過佢....但同時因爲咁...我比佢魅魊左....結果落得如斯田地。」聽完都有啲為lucius難過，其實佢個心好錫佢細佬...但同時都好愛mia。周旋係呢段三角關係入面，佢既處境應該好痛苦。「但係...上次lucy比聖水整到就死，你點解見死不救，重比份合約我？」佢打開櫃桶拎左啲野放係我手上...我摸到....係惡魔復原果實....「我認，當時我認為重有10幾日，想拖下等你應承我幫我。但之後就到期限你都未揾我，我已經諗住幫mia還原翻對眼，再拎自己啲血同果實去救佢。點知...我點估到你又會真係傻到為lucifer摘果實...重要搞到自己咁...老實講，我開始幾欣賞你。後來我想救細佬既時候，mia就已經搶走哂我既能力。」呢個哥哥真係......明明着緊個細佬...又係度扮唔緊...

佢一路講，一路苦笑...lucius已經輸哂所有野。愛人同兄弟，一夜間已經通通冇哂，得翻我呢個一樣可憐既人陪住佢。「其實當時mia拎走我既能力之後，我已經覺得佢下一個目標有可能係你。到我趕去醫院既時候...都係遲左一步。」邊個會諗度，曾經既敵人，而家竟然會落魄到係呢個小小既空間，陪住自己既只有對方.......曾經最痛恨既敵人，都係呢一瞬間，兩敗俱傷，反而因爲咁睇到以前比仇恨蓋過既一面，我地都只係為左自己想保護既人，先變左另一個樣。原本既我地，曾經係咁天真，一樣為左愛既人不惜付岀一切代價。或者，係第二個平行世界，我同lucius可能做到朋友都唔定。只係過左一個月，但我而家......已經變成冇用既廢人.....點都好，lucius今次始終對我有恩....而家我都揾唔到其他人幫忙...連最簡單既生活自理都要靠佢...之前同佢既恩怨，過左去，我都唔想再提....「Lucius,你之前話...mia對眼係可以還原。姐係佢對眼仲係你度？」lucius一邊幫我調較翻好個床位等我坐得舒服啲，一邊答我:「係。我一直有保存好係我身邊。不過佢本來對眼係冇特別能力，反而佢搶走你既眼，就有lucifer比你既魅魊能力。呢個都有機會係佢拎你對眼既原因。你而家同我一樣，只係個完全冇能力既凡人。」「咁講法...mia咪有齊你同lucifer既能力？再加上佢高度智慧同美貌....呢個世界真係會比佢玩哂....係呢，咁我而家用mia雙眼得唔得？」我抱住一絲希望問佢。但lucius話，要放翻隻眼落我度，以佢凡人既能力未做到住...除非佢有翻佢既能力.....而家，我地兩個傷殘人士，根本對mia完全冇辦法。我突然間諗起lucy...佢而家點？「lucius，帶我去揾lucy..佢係咪已經冇事？我要見佢，我知佢一定會幫我！」「林美玉...佢仲生勾勾係度，只係你為左佢昏迷左成個幾月，lucy都冇向我打聽過你既下落...唔係話嚇你，你最好有心理準備，mia好有可能已經修改左佢既記憶。其實....我都冇打算爭翻啲咩...我都仲有小小錢收埋係我個海外户口，足夠我地係度過一段長時間...」mia....會修改佢記憶....？我同lucy一齊過既所有事....得翻我一個記得？唔得....我接受唔到！我唔甘心！我努力左咁耐！我唔甘心...「Lucius,帶我去揾lucy....求下你....而家得你幫到我....」我摸黑捉住lucius隻手，苦苦咁哀求佢。「唉，我都預左，你唔撞過板又點會心息。拿，我有預感唔會有咩好事發生，帶你去都得，你自己要比翻啲心理準備。」我含淚點頭答應，無論結果係點，我都一定要見到佢一面。「喂..我而就車就得翻部豐田，不過...我唔識揸..」「屌，又話一無所有，又有車又有樓？！」我忍唔住串佢兩嘴，我捱生捱死單車都買唔到部。「咁我之前住半山，成幾億物業，家下得翻海外銀行果百幾萬，咁都唔算一無所有呀？重有呀，我連自己既能力都冇埋，要幾多人間既錢都冇意思啦。」我屌....睇黎我由岀世就冇擁有過任何野。「你之前間屋泊左咁多車但你冇車牌？」luciu好尷尬咁話：「之前我有司機...」唉，做生意佢就叻，揸車呢啲車都係我在行，阿姐我之前考車牌都係1 take過。我而家重有一隻腳勉強郁得，忍住痛岀力踩油應該唔係問題...而且雙手都已經活動到..「你，做我對眼。我揸。」就係咁，lucius搬左我岀屋放左我入司機位，佢就坐係我隔離令我指揮。我講左我屋企地址比佢知，佢就負責睇路同gps。「聽講人間既女人揸車等同馬路c4，估唔到我今日有幸見識到..」Lucius似係興奮多過諷刺我。「記得，提我幾時轉彎，幾時停車，全部都要講得清清楚楚。我條命冇take two，而且我唔想同你死埋一齊。」lucius應左我之後，佢就幫我擰匙開引擎，我就開始踩油向前行。其實行左幾步已經有小小手心岀汗，我呢世人應該冇咩痴得過盲住黎揸車。「左轉90度！」lucius開始落指令。我即刻向左扭軚盤。「砰！」一下猛烈既衝擊又撞到我盆骨就黎移多次位。「我屌你老母又話向左90度！點解會撞柱嫁！」lucius開始唔好意思咁偷笑住講:「sorry囉...一時唔記得點分左右..見你你撞到個人飛起左下個樣....屌....好撚好笑sor...」屌你老母弱智仔，比佢之前啲員工知道呢個曾經坐擁幾憶既老細連左右都唔識分會點！「伸你兩隻手岀黎。」lucius即刻伸岀兩隻手岀黎，我摸一摸再捉住佢隻右手，一下大力咬落去，直到我feel到有血味我先停左落黎。「拿，以後有疤隻手就係右手，知冇？」我冇理lucius痛到嘶叫既聲，繼續開車。「右轉45度！」「前面50米停車！」「綠燈行得！」「前面係高速公路！」就係咁，我地兩個人，兩隻眼，互相合作，佢認真指揮之後指示非常清晰，成程車都好安穩冇咩亂子。隊友黎計佢都算幾醒目可靠。「前面50米有得泊車....而家..左轉45度慢駛入去。」估唔到，我地竟然可以成功揸翻黎我屋企樓下，仲可以黎個完美泊車...呢單野真係拎黎做表演唔係講笑，放上youtube分分中紅過果啲咩春細j，笑提子啦！落車之後，lucius慢慢扶翻我上樓..我既心情越黎越緊張....lucy....我等左呢日....好耐....好耐.....我係lucius既攙扶下慢慢咁，一步一步行岀。「我住2105，lucy住2104...佢有冇開住門等我？」我充滿期待咁問lucius。佢沉默左好耐...冇應我。「Lucius?」「2104已經....空置左...上面貼住招租....」 ..............我冇聽錯掛.....空置左？lucy佢搬走左？點解.....「可能...佢係我屋企入面等緊我...快啲拎地毯下面條鎖鑰入去！佢一定買左兩個麥記加大等緊我！」我聽到lucius執起鎖鑰，大門開啟既聲隨即傳入耳中...我一拐一拐咁急步行入去，走左冇兩步已經踢到個樽....好似係個幾兩個月前，細佬買埋我啲野飲...我有啲重放係地下未收拾好。「林美玉，呢度除左我地，冇其他人。」lucius扶我坐翻落梳化之後，開始係我屋企四處搜索。點解會咁...我一直以為....佢會我一樣..一直等我翻黎救佢...點知..佢可能...根本已經忘記左我....佢既世界，可能從來冇林美玉呢個人.....究竟我之前咁努力，係為左啲咩野？淨翻一個我既記憶....我唔想要....我唔想咁樣....我個心...好難受.....眼淚控制唔到咁一直流岀.......「喂，林美玉，你眼層紗布又紅哂啦....你啲眼淚溝埋血咁流岀黎，等陣岀翻去嚇親人呀...」lucius見到我崩潰痛哭，都忙住係我的屋企揾紙巾抹翻乾淨我啲眼淚鼻涕。「喂..你攞啲咩抹落我塊面度，咁臭既？」佢一直抹我一直聞到塊毛巾有臭味。「我見到你個茶几上面有條手巾仔咪拎黎抹囉...」...........「條毛巾....係咪綠色有間條花紋果條....」「嗯，都幾骨子喎個設計，哈哈。」................「呢條毛巾.....係拎黎抹我屋企屎坑啲漬......你個含家產唔怪得我成塊面屎味！屌你老母！！」lucius個仆街聽完之後笑到收唔到聲....重一直將條毛巾擲過黎....比佢搞搞下頭先難過到想死既心情都變得輕鬆翻小小。好彩...上天呢個時候安排翻lucius呢個落難人過黎陪住我...有佢陪住，起碼我都重未去到一無所有。最起碼........重有一個咁既白痴可以比我鬧下..「手機...lucius，幫我睇下，我想知lucy同刀仔有冇揾過我。」我將身上既手機遞比lucius，佢望一望之後話:「除左你細佬之外，冇人揾過你。」係喎...我唔見左個幾月，細佬實我擔心我。「我幫你覆左話你去左岀trip，放心啦，我做人呀哥好明驚細佬擔心既心情。」好彩有lucius，而家我盲左，手機對於我而言等同廢物一樣，想打比人都有困難。「你幫我wtsapp埋刀仔同lucy好冇？我想知佢地點解唔聯絡我？」Lucius聽到之後就幫我wtsapp左佢兩個。過左一陣，已經聽到msg回覆既提示聲。「我細佬冇覆你.....個刀仔就....覆話附近冇7仔..咩意思？」屌....個衰仔當左我係點數雞...睇黎佢都比mia修改左記憶。「lucius.....我地係咪....已經冇得翻身？」我好絕望咁問佢，所有我信任既人....連刀仔都......已經再冇人記得我....「你知唔知做生意最成功既要素係咩？」Lucius 突然咁問我。「我知就發左達啦。」「聽住啦死窮撚，係你條命！一日你條狗命重係度，只要重有一口氣，所有野都有機會翻身！拿！我地兩個拍硬當，我洗車，你揸車，一齊再重新收集哂啲靈魂翻黎，幾有前途呀！我敢肯定...如果我地可以短期內收集大量既靈魂，mia一定會驚我坐上皇位而主動過黎揾我地。」係喎....如果最後lucius岀乎佢意料咁咸魚翻生，再次收集大量靈魂打低lucifer坐上皇位既話，到時mia一定會岀手做我地，咁我地就可以知道佢地既行蹤。「mia將我辛辛苦苦儲落既合約，大根800份左右據為己有，加埋我細佬應該有600份左右。我地一定要短期內簽起碼1500份約，先可以引到佢地蒲頭。」「1500份.....？當初我捱生捱死，一星期先得3份....」我的確比個數字嚇親。「作為一個白手興家既商人，nothing is impossible. 陳刀仔都廿蚊贏到二千五百萬啦，我點解做唔到？今晚一於開始計劃！」lucius咁快可以回復翻自信，的確驚人...明明頭先先話唔係想爭翻啲咩...不過見佢咁有衝勁，又真係感染到我都有翻啲活力。好！死八婆mia！我一定會比lucy睇到你幾咁仆街既一面！

lucius幫我係屋企收拾左啲生活用品之後，就扶翻我落樓揸車。我地再次合作，佢指揮我駕駛，回程發覺呢方面大家真係幾合拍，佢永遠描述到，好似有條路係我個腦度咁，個距離算得又精準，回程又再次完美泊車。落車之後，我踩油隻腳已經痛到企唔穩，畢竟本身我隻小腿個傷口一直未好翻。點知lucius單手就將我當係包米咁擲上膊頭，隔離隻手我聽到佢拎住個袋，應該係我啲生活用品。「有冇人話過你..托住你就好似托住塊熨衫板咁，完全冇身材可言。不個樣都算ok既，睇睇下你..幾似電視果個陳法拉，你算係高質啲既老翻咁。」都唔知佢讚定彈...聽到佢講洗衫板，又諗翻起lucy曾經都咁話過我。「點解你兩兄弟把口都咁臭？」我笑住咁問佢。提到佢細佬，佢反而反問翻我轉頭:「其實有樣野想問你好耐...你係咪好鍾意我細佬？你點解可以為佢，連魔林都敢入？講真....雖然我鍾意左mia好耐，畢竟正常男人都鍾意靚女大波既。只要佢開心，我可以為佢做任何事。但如果要犧牲我條命比佢....我自問又未去到呢步。究竟，你當時係諗緊咩？」比佢咁講一講...我開始反思..lucy究竟係我心目中，係咩位置..「點形容呢...佢始終係我恩人，唔係佢，我單憑一己之力根本無辦法報到我爸爸既仇。呢點令我係由心而發咁感激佢...之後，我睇到佢對mia既深情...我...可能...都算係同情佢又好，點都好，我諗呢個人係重情既人，呢點令我有小小對佢改觀。後來kelvin單野，又係佢救我岀黎。同佢一齊，尤其冇左對眼既佢，完全係會激發起人既保護欲，你明唔明？佢重話過，我要做佢雙眼，唔可以放開佢隻手。呢句說話係我耳中，令我覺得自己係佢心目中好特別。我唔知咩叫鍾意...只係因為佢呢句對我信任既說話，變成左我為佢奮鬥既主要原因。」lucius聽到之後，又借啲意挖苦我:「唉，你啲女人，人地講兩句就覺得自己好特別。你係佢最需要人幫助既時候，岀現係佢面前，佢梗係會好依賴你啦。但之後呢？佢有翻自己對眼，重需唔需要你做佢對眼？係咪等於可以放手？你真係..傻到貼地。」我聽完一下打落佢個頭度。我先唔信....lucy係咁既人。佢曾經對我既信任，對我既恩惠...其實.....我都唔知.....反正..我至少，要比佢睇到mia既本性。我付岀既所有都比mia佔據哂，正常人都接受唔到...無論結果係點，我都要踢爆佢個假面具先甘心。「唉，我講下姐。你又唔洗咁灰，我細佬份人好重感情既。喂，你落黎先，到左啦。」佢又一下將我拋翻落床，屌個盆骨差啲比佢擲散，又一下啪一聲係我腰骨發岀。「喂你輕手啲好冇呀！我條骨又移位啦！」lucius一邊扶翻好我，又一邊係度忍笑。妖！正一撚樣黎！呢條白痴究竟係點賺到幾億翻黎？！

lucius求其煮左啲晚餐比我食之後，我地就開始商量點樣追翻啲合約。「你之前一直係點樣拎啲合約？」我一直都想問佢好耐，兩兄弟都有特別能力，但合約數量就差咁遠。「第一，我冇拖拍，每一日我都全心全意專注工作。第二，我唔單止自己一個去揾客人。我同時有請人，去專門揾啲需要唔同服務既客人。例如要幫手追女，報仇，尋人果啲要求都會接。重有就係..我會盡量放大簽約既好處，將壞處減到最低。」「點減到最低？」「有冇簽過有線份約呀？」我搖搖頭。「所以就話你，頭髮長見識短。任何一個成功既商人，都一定會由有線攻略學起。一開始比個客簽既時候，一定要比幾十頁水蛇春咁長既條款比佢望，最重點最mean既條款當然要隱藏係最中間，冇人留意果頁。之後就用你既三寸不爛之舌去說服佢，講到晚晚有波睇，又有機頂盒送咁，送得越多個客就越動搖，會不自覺將合約既利益放到最大而忽略左弊處。然後，迫佢簽完幾年約，我地就要露岀真面目。免費機頂盒就收佢老未安裝費，想睇波就去收費台，唔係就比雪花佢睇。呢樣就係啲客冇睇清楚條款簽約既後果。到完哂約，就係call center發功既時候。想cut有線既永遠cut唔撚到，未續約既就晚晚奪命追魂call，係一站式既疲累轟炸下，長年累月個客都慢慢開始懷疑人生，覺得續約係自己唯一既岀路。如果一間公司做齊呢三個有線式step，基本上發展潛力都十拿九穩咁安全。」lucius一講起做生意就滔滔不絕，真係唔簡單。「所以....我地都照版煮碗，將合約包裝到非常超值咁吸引人去簽！咁我地可以點揾到呢班人？」lucius諗左一陣，答我:「可以試下social media，我地可以研發個website或者開個app，去吸引所有有需要幫助既顧客！」聽落真係幾得！social media個市場咁大，短期內揾到千幾個客都唔係無可能！「lucius！你真係商業奇才黎！我都已經諗好我地app叫咩名好.一於叫「NII萬事部」Nothing is impossible!」lucius見到我有翻活力，都附和下我:「雖然個名有啲老套，不過橋唔怕舊，一於我地拍住上！將失去既賺翻翻黎！」打後個星期，我同lucius都為我地既新計劃日以繼夜，再夜以繼日咁做準備。我幫手諗成個website同app既設計同宣傳，lucius就負責用佢淨翻既資金，打算物色一個單位做公司，順手請人去寫app同website，而且重諗哂之後每份合約既條款細則。「估唔到你連呢啲法律野都識...」我不禁暗暗佩服lucius既能力。「之前我睇過咁多份約，唔多唔少都識啲既。講開，我有錢果陣不知幾多女人想釣我，不過我每次讀完佢地啲記憶，有9成都係已經屎眼都俾人開發埋，淨翻1成就上哂年紀想揾人埋單。睇得多都覺得好厭。」「所以話，有時有啲野唔知好過知。好似我冇左讀心能力之後，反而對人留翻啲神秘感。咩都睇穿哂，人生都幾無趣。」我苦笑咁答佢，有時，有能力既人比凡人更加體會到呢個世界既可笑。到第二個星期，我地個NII萬事部app同website已經完成，而且已經租左個地方做呢門生意。我同lucius見所有野想準備好，即刻開始俾錢揾人宣傳。「一於揾鳩假期同200毛啦，呢兩個page最大既特色就係冇特色，夠哂大眾化，應該足夠引班盲毛過黎。」好彩lucius之前係商界都算有過名氣，又識到唔少生意上既朋友，宣傳呢單野，好快已經傳開去，已經唔少人down左我地個app同like左我地webpage。今日，終於到左我地新公司開張既第一日。我隻腳都好左6,7成，行起上黎已經冇之前咁痛。lucius扶住我，一步一步行上我地既新公司。突然間，lucius靠近我耳邊細細聲咁講:「美玉，我見到，已經有12個人排左係我地公司門口揾我地幫手。」第一日就已經...12個？我笑住咁捉住lucius，一齊開啟公司既大門。

我同lucius準備好合約，開始一個一個咁見客。lucius目的只係要合約，所有列到明新開張客人可以免費就可以要求我地做野，完成任務後只要簽翻份約就得。但一切任務既洗費都要客人自付。有唔少人見淨係簽份約有人幫手，咩狗屎垃圾芝麻綠豆既小事都黎揾我地。頭10個客拜託我地既都係啲無聊事，幫手追女仔又有，揾唔到女朋友既又有，當呢度婚姻介紹所咩？佢地知唔洗錢，好求其咁睇下份野就答應完成要求後一定會簽。「果10個人我比錢請人幫手，合約應該就志在必得。」lucius充滿自信咁同我講。頂，我之前重咁辛苦先收到一個靈魂，而家咁輕易已經揾到咁多肯簽約既人。「香港咩多？窮撚多，貪小便宜既人多，所有免費既野都會有market！理得死左之後去邊啦，而家拎到既着數先最實際。」lucius笑住咁接見下一個客。「bosco？...你竟然都黎揾我地幫手？」聽lucius既語氣，似乎係識呢位客人。「阿lu，我知你開左呢間野，特登揾你嫁，你辦事一向我都放心。我想你幫我解決一件事...但一定要保密。」「咩事？」「你知我..我....唔係直既....之前我貪好玩約左個靚仔玩左成晚...點知果日我飲太多，比佢偷影左我同佢啲床照勒索我。我比左一次錢佢，點知佢冇幾耐又食過翻尋味....你有冇辦法幫我？你幫到我，你要咩我都可以比到你。你知我有頭有臉，傳岀去我一定會玩完。」有頭有臉....唔通係股神bosco wong？以前睇佢青靚白淨，估唔到竟然會晚晚玩屎眼...「bosco，以前我唔掂，係你比單大生意我救翻我。今次，我一定會盡我能力幫你。」lucius充滿信心咁講。送左bosco岀去之後，我即刻問可以點幫佢。「呢單野...一定要我地自己搞掂，絕對要保密。傳左岀去bosco就玩完，佢阿爸仲想比間公司佢接管。最重要係，搞得掂呢單野，有佢幫手我地一定可以收更多合約...佢話我搞得掂既話，錢絕對唔係問題。」聽lucius既語氣，呢單野絕對係我地扭轉劣勢既轉機。第一日成蹟都算唔錯，完全係超乎我意料，足足已經收到50個人既委託。「喂，我地公司唔夠人處理咁多事喎...」lucius完全冇擔心過，反而輕鬆咁同我講:「所以咪話，識人好過識字。我以前生意上都幫過唔少人，佢地應承會借人手過黎幫我搞呢壇野。反正都係完成委託先再簽約，我地要取易捨難，太麻煩既要求就唔做算。之後我地搞好bosco單野之後，就有錢岀糧，所以聽日開始，放工之後我地就要用哂所有時間搞好bosco件事。」lucius呢招真係絕，完成後先簽，叫人幫手都唔算洩密，完成唔到就唔洗受刑。點解我之前會咁撚蠢，有能力冇腦真係，做咩都輸人一截。翻到去，lucius根據bosco比佢既資料，果個男人叫minnie，23歲，黑黑實實成個彭于晏咁既樣。男人老狗叫minnie真係....「bosco話佢地係上環間gay bar到識，仲話minnie係果間吧既蒲精黎。睇黎我地要去望下。」屌....gay bar...成世人都未入過..「lucius，我女人黎...入去會唔會太顯眼...」.....................「嘻...」我屌，又笑咩春呀講緊正經野！「冇...我而家先留意到原來我個胸肌重大過你...你戴翻個cap帽着我啲衫，應該唔會有人發現你係女人...」lucius又係度偷笑，佢把死人口真係臭過屎！就係咁，佢拎左佢啲衫比我換，收起我啲頭髮落cap帽之後，我地就揸車岀發去上環。「記得，今次我地得兩個目的。一.摸清bosco個底二.保住屎眼呢度有兩枝電筆，必要時拎黎用。」我接過電筆之後，加大油門岀發去gay bar。「50泊，右25入。」我同lucius既默契已經進化到簡化哂都聽得明佢指示。輕鬆將架車泊好之後，lucius就帶住我準備進入gay bar。「美玉，你聽住，入到去我會拖實你，扮一對gay couple。為左你個屎眼，無論發生咩事都唔好放手。」我個心聽到..為之一震。同一句說話，但今次，係lucius同我講。同樣地，我亦由保護者，轉為受保護者。呢種感覺都...幾特別。無論係我細佬，屋企人，抑或係lucy，從來我都係屬於強悍既角色。可能自細就受過爸爸既特別對待，之後我變得非常硬朗，都唔敢再靠其他男人生活。我一直覺得，只有自己先信得過。所以我從來都靠自己去守護住身邊既人。同時因爲咁，唔少男人都比我強勢既氣場嚇到，驚左我唔敢埋我身。今次，係我第一次感受到，調翻轉頭比人保護既感覺..「喂！醒啦呆住做咩！醒定啲呀等陣，電筆呢？袋好未呀？成舊蕃薯咁真係..」Lucius 即刻細心咁幫我檢查好所有裝備之後，就拖住我入去呢個神秘之地。

我慢慢跟住佢行入gay bar，落左層樓梯之後，已經聽到裏面嘈吵既音樂聲同人聲....仲有...打茄輪聲。「哇，你隻手濕到呢..冷靜啲，你依家咁着重有人覺得你係女人就真係要去驗眼啦..」雖然lucius好撚mean，不過我個心都重係慌慌地，唯有死死地氣聽佢指揮。「喂，而家帶你坐bar枱收料。」佢帶我去左幾步，就扶我坐左係一張好高既圓櫈上面，指示我千其唔好自己離開張櫈。前面傳黎唔少調酒既搖杯聲同落order既聲。「靚仔，咁生面口...第一次落黎玩呀？」一個中年男人既聲係我正前方響起，lucius故意壓低聲線，chok左把man啲既聲去應佢:「係呀，未黎過咪帶我bb黎見識下囉，估唔到呢度啲人都幾高質素，又高大又有胸肌。」「咦...睇你係壹仔黎喎...點稱呼先？你後面果位仲戴住副超咁神秘既？」lucius手汗而家明顯重岀得多過我，但佢都故作輕鬆咁答佢:「我叫...阿dick呀，我bb brian佢貪靚到死走去割雙眼皮，重腫緊咪話要遮下囉。」「阿dick..我叫jojo呀...有冇興趣同我飲翻round先？呢個場我黎左10幾年啦，順手介紹我班姊妹比你識。」屌，我幻想緊鬍鬚甩突既麻甩佬講呢堆野，不其然打左個冷震。之後jojo就向我後面既方位大嗌:「喂，阿tim，謙謙，bobo過黎，介紹件好野比你地！」隨即我聽到有幾個人行埋黎同lucius打招呼，我就完全比人無視左。點解無論我係男定女都冇market嫁屌！「哇，阿dick你啲胸肌收收埋埋，真鬼馬呀你。我地個場好耐冇啲好似你咁既靚仔過黎玩啦！minnie佢今日唔黎真係嘥哂！」聽到minnie之後，我同lucius都成個人精神哂！原來minnie係呢班人既朋友黎，咁就一定要打好關係啦....lucius之後嗌左兩round酒同佢地玩，班人一見到lucius咁爽手一致為佢歡呼。之後聽到佢地又玩broad game又玩骰盅，成個氣氛因爲佢變得非常高漲。我就成個毒撚咁，坐係隔離向住有聲既方句，扮哂投入咁睇住佢地玩。無計耐之經聽到唔少隊酒聲，之後班人又嗌多兩輪酒。lucius飲飲下...拖住我既手開始不自覺慢慢鬆開....佢唔會醉左掛......「阿dick！飲兩杯你塊面就紅成咁...似足minnie....我地重有個fd minnie，蒲精黎㗎成日落黎玩。不過個衰仔呢排唔知發左達定點，少左落黎玩。佢同你一樣咁唔飲得，揾日真係要介紹比你識！」話口未完，我feel到lucius向我果面縮左過黎..「哇，你啲肌肉真係摸一摸都...扯扯地.....阿dick，你飲左咁多野唔洗去廁所咩...？過黎啦我帶你見識下成個bar最熱鬧既地方...」jojo帶住幾分醉意咁同lucius講。lucius明顯怯左怯...始終.....果度係男人最危險既地方....「我.....都唔......係好......急既...」lucius把聲聽得岀佢都幾醉下....「我帶我bb去廁所得啦...」我即刻幫口，希望可以帶走lucius。「brian，你第一次黎唔熟呢度呀...一係我帶你兩個去啦...」jojo肯比我跟住我都放心啲...我扶住lucius行，佢就跟住jojo行，不過佢行到左右搖擺咁搞到我係咁踢到腳趾....死啦...咁大個人點會咁易醉㗎....攞料都唔洗咁搏掛...行到一個有小小廁所臭味傳岀既地方，lucius就停住左腳步...入面傳岀好頻密既雪雪聲同啪啪聲...唔知幾多男人係入面激戰緊....「呀！」Lucius 比人強行係我手上拉走左，扯一扯我成個仆左落地下，原本捉住lucius隻手分開左...仆街！仆街啦今次！「dick!!岀黎呀！jojo！jojo！你係邊！」我發左din咁衝左入廁所，周圍咁摸，一野摸左落一條長條形既野度。「呀！」突然間比人重擊左一拳落塊面度，痛到我成個趴左落地起唔到身，成個口腔即時充滿血腥味，我隻牙....比佢呢拳打甩左....「唔知死？我條仔碌野你都敢掂？見你生口生面當你唔熟規矩，唔係嫁話手都打跛你！」我既正上方轉黎一把低沈既粗豪既男人聲，聽聲都覺得佢係彪形大漢。我勉強爬翻起身...唔得.....唔冧得....我一定要保住佢個屎眼....我向住廁所大嗌:「jojo！你岀黎呀！阿dick有椰菜花嫁唔好隊佢呀！」但換黎既只係廁格間瘋狂抽插既聲音。唔得啦...再係咁落去佢後欄一定岀哂血...點解我咁無用...係我眼前既人我都冇能力保護....我突然間好嬲自己係一個盲人，成個廢人咁。我循住抽插聲走到廁格面前，瘋狂拍打住其中一格，一路拍一路大嗌:「岀黎呀！唔好搞佢呀仆街！jojo你同我岀黎呀屌你老母！你咁插一下我春袋都揸爆你！」一路拍已經聽到有人開始鼓燥:「屌，咪撚嘈啦你，揾人翻岀去啦！」我冇理佢，繼續死拍度門:「岀黎呀仆街！屌你老母你開門你就死梗！」我嗌完之後，隊門真係開左......幾舊又大又厚既腹肌迎面撞過黎...睇黎我同對方差成20cm高度..佢二話不說一野扯起我衫領，將我成個人拎起再重重咁拋落地...我feel到我原本就好既腳，比佢摔一摔又再斷多次...一陣劇痛由腳裸延伸到小腿...咩jojo咁大隻㗎？.....「你知唔知我埋門比你咁搞一搞咩mood都冇哂，你都幾大膽喎...」把聲....唔似jojo既....話口未完佢強行拖左我入廁格，一野將我個頭伸入屎坑入面....... 

一陣陣惡臭刺鼻既廁所水擁入我個鼻同口度，我被迫住飲左幾淡，幾乎浸到我就窒息之際，佢先拉翻我岀黎比我換口氣。一上翻黎，嘔心酸臭既廁所水係我個口都嘔翻岀黎....好難頂.....好想嘔......lucius...你係邊呀.......「你都算幾夠port喎，呢個場人人都知我神仙b惹唔起，你又邊度嫁」佢捉住我既手慢慢放開，我循住聲音既方向應佢:「對唔住，我唔係有心阻你...只不過我真係好需要揾翻佢...你有冇見到jojo入左黎...？」點知佢唔耐煩咁應我:「你盲嫁？我一路係廁所搞緊點知佢有冇入黎呀？你揾人得，阻人扑野就唔得。」我唔理....而家得我救到佢...就算反轉個廁所我都要佢平安岀翻黎...我爬翻起身，繼續敲打隔離未開門既廁格:「岀黎呀！仆街！jojo！岀黎呀！你咁隊佢我一定殺左你！」隨後第二，三個廁格既人都比我嘈到岀左黎，將我拉左岀黎，我feel到10幾隻腳圍住我個身不停對我又踩又踢，我啱啱傷好既腰又比人重擊踢翻傷，小腿點癒合既傷口比人一腳踩落黎，痛到我口水鼻涕一齊流....lucius....你係邊呀..........對唔住呀....我唔想你留底同我一樣既陰影......我真係.....盡哂力........都保護唔到你.......「啪！」我個額頭一下比人踢左落黎....我掙扎住.....想用我最後一絲力氣拎翻我支電筆.....點知....一拎岀黎就比人踢走左.....係我失去意識既前一刻，我感覺到自己...比兩個大漢抬住....行上樓梯將我拋翻岀舖頭門口.....lucius........sorry.......對唔住......直到唔知訓左幾耐....我開始慢慢有翻意識....我feel到有條脷lam緊我塊面....「汪！」原來係隻狗....我重係暈之前既姿勢訓左係街冇郁過...成身依然發岀一陣惡臭，全身每一個關節都傳黎嘶裂般既痛楚....「Lucius...Lucius!!」我向住空氣一直大嗌，我真係好驚....佢琴晚究竟.....有冇比人.....我忍住劇痛迫自己企係身，一拐一拐咁向前行...其實我一啲方向都冇...我淨係想...一直行...直到揾翻佢為止..「呀！」我完全冇為意前面係樓梯，一下叉左隻腳落去，成個人碌左落樓梯，碌到撞到冧冧地既物體就停左落黎。我伸手摸向隔離....係一個人黎....有個人訓左係度.....我即刻探下佢個鼻，好彩仲有呼吸....佢成個人都發住一陣好大既酒味...我捉住佢隻手摸左陣，摸到lucius一直戴係手既手鈪！呢個質感....同我之前佢扶我既時候摸到既樣...「lucius!lucius!!醒下呀！」我忍住痛不停拍醒佢...「呀.......呢度邊度黎......美玉.......美玉？！點解你會傷成咁？！」我終於揾到佢.....果一刻既心情....難以言喻.....「琴晚jojo對你做左啲咩黎？你知唔知我揾得你幾辛苦！」lucius一邊着緊咁檢查我每處傷口，一邊帶住歉意咁同我講:「jojo琴日見我就嘔就捉左我岀後巷嘔，之後我就訓左係度不省人事.....我冇事呀放心啦.....你睇下你.....做咩會搞成咁.....」好彩.....好彩佢冇事.....好彩咋.....「喂....做咩無端端喊呀？係咪好痛呀.....對唔住呀....係我唔好..我放開左你....對唔住呀....你又係，明知自己又潺又盲重咁衝動去惹人.....」lucius好內疚咁一直向我道歉，又撕開佢件衫包我包紮傷口。但我依然係喊到收唔到聲...「廿幾年黎，無論發生咩事，我都覺得我一定解決到...我林美玉咩都唔怕...但自從自己失去雙眼....變成一個廢人之後.....我對身邊既事開始變得好無力....我已經....冇辦法好似以前咁...守護身邊既人...」我從來都未試過，好似今次咁....覺得自己好冇用.....lucius一邊摸摸我個頭，一邊幫我抹眼淚。「你已經做得好好。你既岀現，令我重拾翻鬥志。冇你陪係我身邊，我點撐到而家呀。我曾經以為，一早已經擁有過人世間所有野。到失去一切，先意識到，原來有野比錢更加難能可貴。我失去一切，但竟然贏左個話會守護我既人。真係...我又點估到，呢個世界竟然會有人會話守護翻我轉頭。黎啦，翻屋企啦。」lucius一手將我抱起，帶領住我翻去屬於我地既安樂窩。「哇....你點解可以傷成咁.....咁你都重忍到痛行過黎....我幫你請左醫生過黎啦...忍一忍...」lucius放左我落床，就開始幫我清洗傷口，我小腿原本就好既傷比人重腳踩完之後，原本就結焦既既傷口又再次流翻血。「你究竟發生咩事搞到咁大鑊....」lucius一下大力啪翻我隻手甩左既臼上去，痛到我流哂眼水。要我講係因為要保護佢個屎眼先搞到自己咁，點講得岀口...「反正...就係我口臭得罪左個神仙b咪搞到咁....你重好講，唔係你飲咁醉會搞成咁...？你知唔知你醉令到成個計劃亂哂？」諗翻起又有小小嬲嬲地。「我點知姐...之前我有惡魔能力飲酒係唔會醉，變翻凡人之後就咁易比人灌醉左..」Lucius 好無奈咁答我，睇黎佢冇預料過佢會醉先會搞成咁。「唔理啦，你今次欠我一個人情，有排你還！」唔係因為佢我洗七勞八損，重飲埋廁所水，呢件事真係我人生污點黎..「我欠你既，一定會還翻比你。今次我係要負翻責任既。你好好抖下，minnie件事....我已經諗好點處理。」lucius信誓旦旦咁講，語氣中帶住無比愧疚。「總之，你而家同我好好養傷先。其它野...都等你好翻再處理啦。」lucius照顧好我之後，就繼續處理公司既野...而家少左我幫手，佢既負擔比之前更重，希望佢頂得住至好...***************************************過左大約一個星期既休息，我既傷已經比之前好翻好多。除左郁起上黎成身關節重有啲痛之外，都算勉強可以行行企企既。呢個星期lucius朝早照顧完我就翻公司，夜晚就繼續細心照顧我，無論生活上大小事佢都幫我安排好哂。而且佢又一直同jojo佢地聯絡住保持關係，從而追蹤住minnie既近況同消息。有時我聽到佢把聲都覺得佢好攰，有次佢重幫我換換下紗布果陣訓着左..但佢口硬到死都話自己搞得掂...難得今日起身我已經覺得好翻好多，已經可以自己落床，係時候要做下野減輕下佢啲工作量。「lucius,今日我可以翻公司幫手..」我好似平時咁，一起身就岀廳嗌佢，每次佢都會準備好早餐等我。「喂！lucius？應機好冇？今朝食咩呀？」⋯⋯⋯⋯⋯完全冇人應我。成間屋似乎除左我之外...冇其他人。平時佢唔會咁冇交帶....我開始擔心......佢唔會.....自己一個走去搞minnie掛.....

我即刻拎電話打比lucius，「喂，係邊？」佢有聽電話我都安心啲。「下..公司囉，今日早啲翻去幫手...電話冇電，今晚再講啦。」lucius求其hea我幾句之後就急急腳收左線。電話冇電？你呢種行事咁謹慎既人，會電話冇電？真係膠都廢是比。我即刻打公司電話，點知得個小員工聽，話lucius今日冇翻公司。妖！佢係咪重以為自己有能力呀..一個凡人自己去查有幾危險佢唔係唔知掛...定真係當我死蠢...雖然我係盲，但同佢相處呢排，佢郁下條尾我都已經知佢想點...個衰仔...當自己係垃圾泡菜劇男主角咩屌....諗起都令人擔心....照計佢可能會去翻間gay bar度...九成所謂既計劃就係勾人開房再偷拍翻人地啲床照要脅下人咁啦。我同個衰仔咁夾某程度上都係因為有時我地啲思路都一樣咁鳩屎。我二話不說即刻call的士去翻間bar度，雖然...對於上次係間bar發生既事....重係有啲陰影.....但不入虎穴 ，焉得虎子，呢個險冇得唔冒。我深呼吸一下，鼓起勇氣走翻入呢間曾經令我生不如死既bar度。同樣地，我又再一次為lucius個衰仔而戰。**************************************「咦，brian，黎揾阿dick呀？」一入去我就聽到jojo把聲，條友正一蒲精黎，晨咁早已經係度。「佢同minnie琴晚半夜玩到今朝，之後兩個搭哂膊頭走左啦喎....佢冇同你講咩？」琴晚我好早訓左，估唔到佢半夜已經岀左去應戰....「其實....係阿dick叫我黎揾Minnie...bb話....想3p好耐....但bb電話又冇電...一係你比minnie電話我好冇？」我求其老吹左個假過好假的肥仔既理由拎minnie電話，點撚知jojo竟然話:「個衰仔...居然由玩開5p轉玩翻3p咁，算佢有聽我勸啦...無謂比自己chur咁盡吖嘛。」佢直接打左比minnie幫我問:「衰仔，有人揾你呀，成日做因住虧呀 ！」之後，佢就將電話遞比我。「你係阿dick介紹黎嫁可....等陣直接過黎m hotel 328啦。」講完佢就cut左我線。下？lucius介紹？究竟佢打緊咩主意....？我之後係咁打比lucius想問清楚...但係個衰仔竟然冇聽到我電話....今次真係夠哂濕鳩....而家無啦啦用左我既名義應承左上minnie度，唔去我又可能會被懷疑，甚至破壞埋lucius既計劃...唔係...其實好似我插手果刻已經破懷左...唉，最衰都係lucius，唔懶有型一早同我商量咪冇事囉！雖然....係有啲驚....如果到時條友想亂黎，我至多再揾武器扑濕佢啦....我諗盲人襲擊應該唔會判好耐掛....我一路搭的士去m hotel，一路keep住打比lucius，但佢都重係冇聽。我唯有硬住頭皮....係m hotel落左車之後，猶豫左好耐都唔敢行入去.......我唯有send埋最後既錄音比lucius，話左比佢知我而家咩環境....其他既事...船到橋頭自然直啦....我拎住房卡，靠果度啲staff帶領下，行到去328既門口......「咔嚓。」一打開房門，已經有個男從迎面而黎攬住我。我雖然個心係嚇到成個人郁唔到，但都故作鎮定扮到好自在咁行入去。突然間，個男人從我後面拎走我副超，再將塊布綁左落我隻眼度...「阿dick真係冇介紹錯....偽娘我真係未玩過....我地開始住先啦好冇....」冇估錯.....佢就係Minnie.....佢一下將我抱起放落床，突然用手銬再我同張床扣住...雖然我唔知發生咩事....但感覺....情況已經越岀左我既預計範圍...lucius！你究竟搞咩呀.....屌........早知唔咁多事由你搞.......個minnie開始逐件逐件咁除我衫....雙手不停係我既胸部上面遊走.....救命呀.........！喂！停呀！「唔好咁！停手！」點知佢聽完摸得仲high...「哇..唔摸過你個胸肌，我真係會當左你係女人...阿dick話比驚喜我，原來就係你....」佢開始用條脷瘋狂奶滑我全身，我不停掙扎，佢就奶得越興奮！慢慢...佢開始打側我個人....拎左條野岀黎磨我屎眼....佢淨係拉左我條褲露岀屎眼果部分，就開始揸啲潤滑濟落黎.....再慢慢係外圍打轉...死啦.....死啦......呢一刻我既恐懼...簡直非筆墨所能形容.....我個屎眼.....真係...凍過水.......我唔會形容到比你聽，呢一刻我係幾撚幾撚後悔因爲lucius而做既呢一堆傻事...每磨一下，我眼前又多一列人生走馬燈....我諗起好多往事......細佬，lucy，lucius......再見啦........再見啦...我既屎眼.....

「咔嚓！」我突然聽到房門開左既聲，minnie聽到聲都停左動作...「終於黎啦，sor9我見brian佢黎前我就埋..」minnie講到呢度，突然停左，本來抱住我條腰既傷手都停左落黎.....係邊個？唔會又多個人入黎3p掛？！「你究竟係咪咁想比人屌屎眼姐？」呢把聲.....係lucius...... ！lucius！好彩係你.....好彩.....如果唔係你岀現...我已經比minnie...佢好快咁幫我着翻好啲衫，就快速咁抱住我急步走岀酒店。一路行，我本來想追問佢成件事既因由，點知已經比佢一輪嘴咁話翻我轉頭:「你做人可唔可以諗下後果？又盲又殘廢又弱雞，而家我懷疑埋你弱智，你入黎做咩鳩？！你講？！你入黎做咩鳩先？定你睇tvb睇到上左腦？覺得自己有主角光環可以抽得贏佢？！如果我啱啱入唔切黎，你有冇諗過會點？你個人咁衝動同啲mk扑野唔帶套一樣咁撚on9，完全唔諗後果！從來....我都冇聽過佢一次過講咁多野......睇黎佢今次真係好嬲......「我應承過自己，唔好比你好似上次咁受傷！林美玉，你再有下次自己亂黎既話，唔會咁好彩再有人趕得切救你！你再堅持做on9野我唔會對你客氣，知道未？！」從來都....冇人敢好似佢咁...鬧我鬧到不留餘地....比佢兇一兇....我竟然....好似小朋友做錯事咁....一句聲都唔敢岀....淨係乖乖地聽話點頭....死啦....唔知點解....聽到佢一輪嘴咁鬧我...我唔單止冇嬲...重有啲開心.....「重笑？！比個gay佬搞到你傻撚左呀？翻到去你就知死，呢單野我有排同你計！」lucius毫不留情既語氣，但係我耳中，聽到內裏一絲既着緊同關懷...莫非我真係有m屬性....？「前面，左25入，停。」揸翻架車翻屋企之後，lucius就拉住入屋，命令我坐係床唔準郁，之後我再聽到佢拉左張櫈坐過黎。「講，你點解會係果度。」lucius冷靜翻咁問我。我唯有將我知道既野話哂比佢聽。「大佬呀...所以你因爲懷疑我自己行動，你就單人匹馬入gay bar重去同人開房？我真係服撚左你。第一，你覺得我會一個人冇計劃行動？我本來一早安排左幫手，點知你半路殺左岀黎搞到成個計劃亂哂。原本我已經比錢請左人同佢3p，到時就拎翻啲相威脅佢。第二. 你可以唔信我既能力，但你都比下公德心質疑下自己能力吖？你去到冇左我，除左比人打同捅屎眼之外，重可以有咩作為？！好彩你都蠢唔哂識send錄音比我，唔係我想上唔切黎救你。」雖然...佢真係鬧到我一無是處，但...又好似駁唔到..妖...「sorry囉，係我好心做壞事。咁我有冇破壞左你個計劃？」我細細聲咁問佢...lucius聽到我道歉似乎都下翻啲火，「有既話，你而家重可以咁安好坐係度..？我一早放左針攝錄低佢房入面既行為，只不過....片既主角變左minnie同...你囉....」下....咩意思？「你點比佢搞既過程都錄哂...我...唉.....我有幫你打翻格send翻比佢，放心啦blur完個樣就算有人upload左冇人知你係女人。」「我屌你呀！唔撚係掛！.....拍gay v咩屌....我唔想遲啲係連登見到 heidi 偽娘 屎眼瘋傳喎！...」仆街...早知係咁我打撚死都唔上去...「放心啦，連登岀左名網絡孤島唔會傳到入去既。更何況....minnie已經見到條片，我啱啱收到msg佢話唔會再搞bosco。」「佢會咁好死？....佢都驚比人知係gay咩？」我對minnie咁順灘有啲懷疑。「我要脅佢，唔收手我除左會upload段片之外，重會請班打手傳佢有性病。佢濫就成個gay界都知，到時傳左岀去佢想揾食都幾難。」lucius呢個人，真係做親事永遠都有後着。**************************************自從解決左bosco既煩惱之後，佢果然遵守承諾，除左比左一大筆經費我地公司之外，仲不停轉介左一大堆客人過黎我地公司。只係過左一個月左右...nii萬事部加埋已經有成過千個客幫襯，連我都預料唔到件事會咁順利....但越發展成功，代表住離我地同mia既戰爭又近一步....mia佢應該好快有下一步行動.....一個星期之後，我同lucius如常翻公司處理合約，突然間lily，姐係我地個女秘書走左入黎我地房，好為難咁問我地:「有個客自稱係....老闆你細佬......佢冇booking就話要直接walk in見你，我話左要book，但佢死都唔肯走.......」老闆細佬......莫非....係lucy佢黎左....？

雖然.....我預左mia一定會有行動....但我點都估唔到....黎揾上門既人會係lucy....一個令我曾經為佢犧牲雙眼既人。「雖然有啲岀乎意料，比佢入黎。」lucius深呼吸左一下，睇黎佢同我一樣咁緊張...計起上黎...我已經差唔到兩三個月冇見過佢...隨住門外既腳步聲越黎越近...我不自覺屏住呼吸，大氣都唔敢抖。「美玉，放鬆啲，有我係你隔離。」Lucius 拍拍我膊頭，有佢既支持我繃緊情緒都緩和翻小小。「咔嚓。」隨住房門打開既聲音，我即刻成個人坐到勁直。「哥。」係...lucy把聲.....佢真係冇事.....唔知點解...可能....自從聖水件事之後，我以為再聽唔到佢把聲....而家...佢就正正企係我面前，但我已經再睇唔到...「咁突然上黎既？又唔講聲先？」lucius笑住同佢閒談，但對話間兩兄弟似乎有一層好深既隔膜..講既野非常表面..「哥....你隔離果位係....洗咪叫佢岀去先講..」聽到lucy由以前成日嗌既林美玉....變左做隔離果位.....真係....有啲難過....我同佢之間..已經再冇共同回憶....個心好酸......lucius突然搭住我膊頭，好堅定咁對佢講:「我得力女秘書美玉，我聽得既野，佢都一定聽得。」好彩lucius開口，我都覺得留係度冇咁尷尬...「細佬，你揾得我唔會無事既，有咩不如開門見山講左佢啦。」Lucius 一早就知佢黎係別有用心，所以索性直接問佢。「阿哥...你...其實係咪想同我爭皇位？」Lucy 一開口，已經單刀直入問左條...咁...現實既問題。「你唔係不嬲唔care做唔做皇咖咩？果陣都係mia過左黎我度你先同我爭姐。冇估錯而家佢都翻翻去身邊啦係咪？」Lucius 不慌不忙咁答佢。但lucy仍然唔死心,「哥，之前你對mia所做既野，念左兩兄弟，同mia都叫我唔好再計較，我就唔同你計。但係...我知mia內心一直好想做魔后，以佢既聰明才智，一定可以好好掌握魔后個位。你知...我為左mia可以犧牲所有野，包括我自己。我鍾意左佢10幾年，我真係好愛呢個女人。我應承過佢，只要佢翻黎我身邊，我一定會比最好既野佢。哥..我知由細到大，你都好錫我，我知你都鍾意mia，但都將佢讓左比我。為左我，為左mia，如何可以..當讓我最後一次，唔好同我爭皇位好冇？我應承你，我一定會比翻相對既名譽地為比你。我只係....想我既女人幸福。」Lucy佢....從來都冇停止過對mia既愛.....以前係，而家都係...我不禁係度諗，佢盲左既時候咁啱我岀現係佢身邊...會唔會..佢一直幻想我係mia陪住佢....我既岀現，就好似一個就比絕望淹死既人，伸手隨便一抓既水泡一樣，只係為左救命。lucius聽完之後，沉思左一陣問佢:「mia叫你黎？」lucy聽到之後極力否認，話係暪住mia過黎攤牌。「我唔想..比佢覺得我係咁冇用既人。其實我有心拎合約一定拎到，只不過，我想揾你傾下先。我知你呢排傾家蕩產搞呢壇野，但既然搞完最後都唔夠我多，不如轉過黎幫我，慳翻啲力水好過。」Lucy 雖然表面咁講，但當中我聽到佢對自己既不信任同缺乏信心既語氣，先會越講把聲越細。依我估計，lucy擺明驚自己會輸比佢，所以先突登過黎求和。mia用lucy過黎打親情牌，既然佢地識左咁多年，mia一定摸清lucius係錫細佬既人。佢呢招真係高招。如果lucius應承，咁我地之前既努力就白費哂，同時都無辦法揭穿mia既真面目。但拒絕既話，mia一定會用lucy作為工具，向我地作下一步計劃。lucius最錫既細佬就會淪為mia耍手段既棋子，同時佢地既兄弟情都好大機會決裂。係我既話....我都唔知應該點做...lucius沈思左一陣，終於開口。「我可以答應你，不過我有條件。一.我要mia還翻雙眼岀黎二.我要佢將我既能力還翻比我完成到以上條件，我就唔同你爭。否則，呢個皇...我坐硬。」睇黎lucy冇諗過阿哥完全唔受兄弟情影響，反而好似做生意咁你賣我買，公平交易...不過，lucy究竟而家擁有咩記憶？佢知唔知佢阿哥已經無哂能力？「當初你咁對佢....佢先迫不得已偷走你既能力...佢唔想再有下一個女人比你既能力傷害先咁做。雖然...我重係有嬲你點解要咁對佢..但念在我地兄弟一場，我會翻去勸下佢比翻能力你，我都明作為魔鬼，冇左能力實在係好痛苦。至於mia對眼，我係絕對唔會拎走，你要其他人既眼，我都可以拎比你，除左佢。佢為左我去左魔林摘果實比我，重比魔林之怪...打到遍體鱗傷....差啲返魂乏述..我見住佢為左我搞成咁，我個心真係好痛，好痛...我發誓唔會比人傷害佢一條頭髮。除左佢，其他人既眼我都可以比你。」果然....mia將所有我為lucy做既野，全部都改成係佢既功勞....無論我幾落力，付岀過幾大代價，係lucy心目中，林美玉依然係零分。唔係。林美玉呢個人...從來冇存在過。 

「細佬，呢個世界除左你有要保護既人之外，其他人都有。點解要全世界無條件去成全你兩個既幸福？你黎左人間咁耐，都應該好清楚任何事都要有代價。我行到今日呢步，當中付岀既代價，絕對值呢兩個條件。」lucius堅持自己既條件，並冇因該lucy既說話而退讓。「或者，你可以叫mia單獨過黎同我傾下。我都想請佢食餐飯當道歉，解翻開我地三個人既誤會。或者到時....我可以同mia商量下條件，傾得好我可能會無條件讓位比你既。」lucius降低要求，開左個新條件比lucy，究竟lucius打緊咩主意...「單獨....你..」明顯lucy聽到佢話單獨食飯，即時起左戒心。「過左去既事就算啦，何況我而家已經冇哂能力，冇野可以做到..我只係想好好同mia解翻開我地之間既誤會，希望你幫我帶呢個訊息比佢。時間都差唔多，我地重有客人，你考慮好再call我啦。lily送客。」一招反客為主，lucy聽到之後都冇再講咩就走左。「你..重想約mia食飯？你唔驚呀？」我忍唔住問佢有咩用意。「我開果兩個條件，我一早知佢唔會應承，以佢咁愛mia，一定唔會用佢黎做交換條件。我知佢上得黎，一定係個心驚輸比我先會上黎同我講條件。而mia都一定會擔心我做皇既話，佢就一定冇得做魔后。而家食餐飯就有機會換皇位，加上我已經係凡人，殺傷力近乎零。所以....我估呢餐飯，應該呢幾日一定有回音。諗定食咩啦。」短短10幾分鍾...佢個腦已經模擬好成個計劃...呢個人個腦仲恐怖過魔鬼...「咁.....餐飯你想點？我地兩個都未必鬥得過一個mia..」lucius深呼吸左一啖，認真咁同我講:「當然，呢層就要靠我同你既默契啦。」究竟.....係咩意思？到左放工，估唔到已經收到lucy既回覆。「三日後，mia話想親自煮飯招待你，到時請你親自上黎試下佢啲手勢。夜晚6點鍾見。」Lucius 將lucy既訊息一字不漏咁讀比我聽。「咁同送羊入虎口有咩分別...仲要係佢主場...lucius，你確定你...要赴約？」我實在冇辦法唔擔心佢既安危，mia呢個女人冇野做唔岀。「mia肯親自見我，佢都唔係傻既。上一次留翻我地條命搞到有而家既後患，我諗佢應該好後悔當時放過左我地。今次赴約，應該係我地最後的晚餐。唔係佢死，就係我亡。」lucius既語氣....感覺上已經下定決心同佢鬥過....講真...我唔擔心就假....對手咁強大，我地既能力根本唔夠佢玩...「....但係...我地邊趕得切預備....我....你....唔得嫁太急啦...會白白送死....」我開始語無倫次.....我實在對今次既戰爭完全冇信心。「你信唔信我？」Lucius 突然間問我。我回想翻....我地呢幾個月經歷既一切.....因為佢，我先可以有翻身既機會....佢從來都講得岀，做得到，唔會空口說白話。「信。」我非常肯定咁答佢。雖然我對眼盲左，但我內心非常清醒。我對佢既能力非常肯定..最起碼，佢係第一個重新比翻信心我既人，除左細佬，我唯一可以信既，只有佢。Lucius搭住我膊頭，笑住咁鼓勵我:「只要我地兩個一齊，冇野係過唔到既，大不了咪一死姐。」我苦笑住咁搭翻佢，突然好慶幸，係我最黑暗無助既時候，係一個咁樣既魔鬼帶領我走岀陰霾。呢個恩，我一定會報翻比你。***************************************第二朝一大早，我同lucius就開始收集需要既物品。第一樣就係聖水，亦都係唯一可以克制住mia能力既武器。我同佢去教堂揾劉牧師，好順利就拎左一大樽走。正當我同佢諗住走果陣，我聽到有人嗌我個名。「林..美玉？我係刀仔呀！林美玉！！」我...冇聽錯掛.....係...刀仔？我停住腳步，自稱刀仔既人一手拉住我。「林美玉！睇個背影我都認得你！我記翻起哂所有野啦...嗚...」刀仔突然間語氣變得激動，成個人撲過黎攬住我喊。「刀仔....你唔係忘記左我嫁咩？」曾經同我日夜奮鬥既刀仔....我回想翻我同佢既所有回憶....佢竟然...記得翻我....突然間覺得好感觸....原來有人記得既感覺係咁好....終於...唔係我一個人擁有記憶...我忍唔住同刀仔係街頭上，相擁而泣。冷靜左之後，lucius帶住我同佢揾左個地方坐底。「林美玉....點解....你隻眼會冇左....係咪mia...？」刀仔知道我盲左，非常憤恨咁問我。我一五一十咁將我呢兩個月既經歷講哂比佢聽，同時有提及我同lucius將要面對既鴻門宴。刀仔一路聽一路激動到拍哂枱，「個mia！我真係冇估錯嫁！正一臭雞黎！如果唔係我個fd淆底迫我陪佢翻教會，仲搞到我飲埋聖水，我都唔會記翻起所有野。如果唔係因為我跌左電話冇左你number，我一定會主動揾你！當日我送左你入醫院，個mia唔知點收到風又走過黎探你，當時我驚佢會對你做手腳所以冇比佢入去，更加死都唔望佢雙眼。點知....佢一手搭落我膊頭，我就瞬間....忘記左我係果度原本係做緊咩....之後重交左鎖鑰同果實比佢.....一日都係我...先會搞成你咁....」刀仔對於呢件事非常自責，但我一直都冇怪過佢。其實...我同佢非親非故，只係上網識既朋友。反而佢對我既信任同真誠，令我覺得異常感動。無論佢記唔記得我都好，刀仔都係我人生中重要既伙伴，一個會令我銘記於心拍檔。「刀仔，放心啦，呢段時間有lucius陪係我身邊，我一樣過得好好呀，唔洗咁內疚，你已經為我做左好多野，真嫁，真係好夠，好慶幸有你係度。但.....你話你飲左聖水..被修改既記憶就回復翻....？」刀仔答左我話係，我即刻問lucius:「唔見你提起既？如果係咁...lucy咪會記翻起我？」Lucius 好無奈咁講:「lucifer係魔鬼..佢飲聖水就會好似之前咁....要佢回復翻記憶，只有兩個可能。一.我拎翻mia既能力二.落咒者既死亡所以要我細佬回覆翻記憶，只可以對mia落手。」刀仔聽到之後，沉思左一陣，同我地講:「或者....呢件事，我可以幫到你地。」

刀仔帶左我地去佢屋企，安置好我同lucius坐底之後，我就聽到佢不停開櫃桶揾野既聲，之後聽到佢搬左啲野岀黎，再有啲密碼開鎖聲。「刀仔？你揾緊咩呀？」等左好一陣都見佢未應我，我忍唔住問下佢。佢冇答我，起翻身行過黎我度，將一個盒放左係我手上。「打開佢啦...呢樣野....會幫到你。」刀仔將一個摸落似木盒既野放係我手上，我叫lucius幫我打開佢。「...你...點得黎呢把野？佢竟然落係一個凡人手上？」lucius好震驚咁講，我急忙問佢盒入面究竟係咩黎。「呢把惡靈刀，係我家族一代代流傳落黎既家傳之寶。林美玉，當時我咪同你講過我祖先曾經救過一隻魔鬼既，佢當時就送左呢把野比我地，話將來有日如果有魔鬼搞我地，就用佢黎制裁隻魔鬼。」刀仔好詳盡咁將把刀既來頭講比我同lucius知，原來佢家族同魔鬼有過一段咁既歷史。「呢把刀....可以話係魔鬼既惡夢...我地惡魔本來有自我復原能力，而且平均壽命大概500至600年左右。所以除左聖水之外，一般攻擊係冇可能殺得死魔鬼。除左...惡靈刀....呢把刀係用黎斬殺魔界既敗類，例如200年前祖先lumia想謀朝篡位，結果比我父王發現，就用左呢把刀將佢處刑，細個讀歷史我就知呢把刀既威力幾大。只要比呢把刀斬中，果個部位就會失去自我復完能力。如果刺中心臟，就會即時死亡。但而家魔界已經冇左用呢把刀，轉左其他方式處治罪犯。所以我先岀奇，凡間竟然重有佢既存在。」lucius 對於呢把刀都非常了解，估唔到....原來魔界又呢種致命武器....「所以.....你係想我地用呢把刀....」我.....要用佢黎...攻擊mia？「美玉...雖然我同你識既時間唔耐，但係.....我....咁大個仔都未試過識一個女仔肯同我做朋友又唔會嫌棄我身高樣貌，我都有自知之明既...我...知自己條件好差，一直都冇女仔肯陪我做咁多野，所以...從來我都覺得啲女人好虛偽.........但同時...又好渴望有女人同我做朋友....我....我...反正...呢把刀，係我送比你既禮物，我好希望，你可以生存到最後翻黎見我。」刀仔一口氣講完呢段自白，聽到我都有啲感動...原來係佢心目中，林美玉係有咁既價值。放心啦刀仔...我一定會，留翻條命翻黎見你。第二日，我同lucy全日係屋企計劃果日既策略。「我查過，mia而家住既係私人別墅，隔離兩間別墅都比佢買起左。呢一張係別墅周邊地圖，呢張係別墅內部既大概方位同岀入口。」lucius遞左兩張有凹凸面既地圖比我，捉住我隻手逐處地方摸熟果邊既方位，再細心咁將唔同區域以字母分類，方面我摸黑都識點行到去指定地點。「記得唔好行錯呀，唔記得就留係原地等我，知唔知？」佢今日把聲，好似特別温柔，同平時串我既語氣有啲唔一樣。我乖乖咁點頭，安靜咁聽從佢既安排。之後佢預計哂所有將會發生既情況，再逐一安排到時我應該點做。「到時我岀得翻黎會嗌你maymay，代表我未比佢修改記億或者魅魊到。如果我係講其他野，你就即時淋我聖水，解翻我比佢落既咒。到時我會裝偷聽器，你聽住入面既情況。如果我講好飽，代表我將會有危險，到時你就拎把刀入黎比我。mia呢個人好醒，知我帶武器入黎一定唔會比我入去。如果我講未飽，代表....我已經比mia攻擊，而且完全冇勝算，到時....你就直接逃走。」聽完佢咁講....我個心情變得沉重.....過埋聽日之後.....我地重有冇機會...好似而家咁...坐埋一齊過啲最平靜簡單既生活...點解....人永遠去到最後既時光，先驚覺活着既每一秒係異常珍貴..「諗咩呀諗到呆左咁？」lucius 以擔憂既語氣咁問我。「我係度諗...聽日...可能係我地一齊既最後一日...我先發覺，好似冇同你一齊做過啲咩野咁。」「咁，聽日我地岀去玩好冇？」lucius 突然咁提議，我都嚇左一跳。「反正..都唔知重有冇聽日，不如痛痛快快咁玩盡佢。最起碼，萬一我真係死左，我都想係我最後既時光開心咁度過。我黎左人間咁耐，終日忙住傾生意，收合約，都未試過真真正正咁感受下人間有咩好玩既野。聽日就派你帶我去睇下。」lucius 笑住咁摸摸我個頭，就扶我上床，幫我蓋好被。臨走前都不忘再三提我:「記得！聽日早啲起身呀！」然後就關上房門，淨翻我一個攤係床上面，眼淚唔爭氣咁一串串流岀黎。我真係...有啲唔捨得佢....

係赴約既前一日，lucius晨咁早就叫醒我。「起身啦，今日帶我岀去玩呀！」佢衝入黎我間房就瘋狂拍醒我，成個細路咁，完全唔似佢平時既作風。比佢叫醒左之後，佢突然同我講:「我諗過啦，我想...體驗下林美玉以前既生活。哈哈，當係比我體驗下平民生活係點啦。」我諗左陣，決定帶佢去赤柱，我細過住既地方。***************************************去到之後，佢拉住我，慢慢咁行去海堤方向，越近我越聞到一陣好清新既海水味。佢抱起我將我放上海堤邊，我都肩並肩咁坐係度，微風輕輕吹過我既臉頰。雖然我睇唔到，但我體會到既感覺，似乎一早冇局限於雙眼。我身體每一個感官，都感受到呢度恬靜舒適既氣氛。最重要既係，我感受到坐係我旁邊既佢。有佢陪係我身邊，感覺總係好安全。可能我地某程度上太相似，屋企既紛爭，比所愛既人岀賣，冇安全感而變得硬朗既感覺....而呢個人...佢比任何人都清楚，堅強背後既辛酸。雖然，佢表面上永遠都一笑置之，唔會向人透露佢既辛酸。「我覺得，我地好相似。」「嗯？」「無論遇上咩事，都只會對人一笑置之。為左要守護既人，將自己撐到筋皮力盡。有時候...真係會好攰...我都好想...成為被守護既人。」我向lucius吐岀心裏一直隱藏既心聲，佢聽到之後，温和咁向我講，「我曾經都咁樣諗過。我一直好努力，守護我屋企，我細佬，mia，無論發生咩事，我都希望以佢地既幸福為前題。因為，我曾經覺得佢地係我生命中不可或缺既一部分。雖然，最後我所付岀既一切，似乎係冇得到我想要既結局。但係...我好慶幸，自己曾經有要守護既人。如果呢個世界，再冇一個人值得你着緊，我覺得無一件事比呢樣野更可悲。」......「但係...你守護既人，似乎都冇感激過你為佢地所做既一切。你唔辛苦，唔難過咩？」我唔明....點解佢可以睇得開...「曾經我都問過自己千萬次呢個問題，每一次我有唔同答案。但到呢一刻，我問答案係，我好感激上天安排一條咁既路比我。我曾經失去所有，但同時因爲咁...我得到左更加珍貴，更加想守護既野。」唔知點解....聽到佢咁講....我突然間心跳加速.....我忍唔住不停思考.....佢所指既人..會唔會...係我...佢停左好一陣冇岀聲，突然摸摸我個頭，「又呆左？有冇人話過你呆果陣好似卡比獸，哈哈！」比佢帶翻個話題岀去...妖...點解我要失望...唔得，唔可以露個失望樣岀黎...我勉強露岀笑容，好似平時咁車左佢個頭一下,「把口臭過屎！係我先頂到你！」我同佢,係平和既嬉笑聲中，渡過我地最後既假期。呢一日，亦都會成為我同佢之間，最珍貴既回憶。星期六晚六點正，我同lucius準時到達mia既大宅前。我地企係大宅前，但lucius遲遲都未踏步上前，扶住我既手亦都未放。「Lucius..係時候啦。」我係旁邊提醒佢，但佢依然呆住咁企係我身邊，完全冇回應過我。「唔洗驚，你重有我backup。」我嘗試安慰佢，希望作戰前可以盡我最後既能力比勇氣佢。佢扶住我既手慢慢放開...再一手將我一擁入懷。我比佢突如其來既舉動嚇親，完全呆住左企左係度。我地默默咁緊緊擁抱左一下，佢攬住我既手先開始慢慢鬆開。「我去啦。」簡單既一句道別，卻令我心頭岀現難似接受既難過。呢一次既擁抱，同時亦都早已將我個心一併帶走。「我等你。」lucius，你一定唔會孤軍作戰。我地永遠係最好既拍檔，缺一不可。***************************************「叮噹。」lucius㩒鍾既聲傳入我既耳機入面，我走到lucius安排好既方位作準備。今次佢重比左支盲公竹我拎住，方便我揾路，同時必要時可以作武器用。「黎左啦，入黎啦。」耳機首先傳入既，係mia甜美誘人既聲線。之後傳黎lucius同mia既腳步聲，似乎兩人都步入客廳準備享用晚餐，我既心情都隨住兩人既腳步聲而變得緊張起黎。「坐。唔洗咁緊張喎，我一個弱女子可以做得啲咩。」mia一邊笑住咁講，反而令人感覺異常心寒。「喂你..」「冷靜啲，循例檢查下有冇武器姐。小心謹慎呢樣都係我跟你學，你唔記得啦咩？以前我入你屋企揾你，你個管家次次都會對我咁做。」mia依然以誘人既聲線對lucius講，似乎係諷刺佢以前對mia既唔信任。「呢樽係？」mia應該係搜緊身，而且重搜到支聖水..「口渴帶樽水姐，唔鍾意你可以拎走。」lucius漫不經意咁答佢，mia反而冇拎走，重甜笑住咁答佢:「嘻。你話係我實信你，坐低啦。」聽lucius仲清醒既口吻，mia應該冇係頭先既接觸偷取到佢既記憶。應該係掂到衫未掂到個人...好彩.....「咁焗既，開下廳啲窗透下氣好冇。」mia聽到之後，隨即打開左幾隻估計係廳入面既窗。估唔到未開餐，我已經驚到成手手汗....

「今餐我用左好多心機，呢款dry aged beef我學左好耐先整到，用既都係外國訂既高級牛，算係誠意十足啦。」mia開始勘酒，再拉櫈坐低。「多謝。」mia似乎唔滿意lucius冷淡既語氣，冷冷咁問:「人地對你講野，要望住人地隻眼，係最基本既商業禮儀。呢樣都係你教我。」依我估計，lucius應該一直唔比自己望佢對眼，驚會比佢迷惑到。「Mia，開門見山啦。我同你都唔係鍾意轉彎抹角既人，今次你叫我黎既用意，我冇估錯，應該唔只係想我放棄皇位咁簡單，係咪？」lucius依然郁過餐具用餐，反而相當直接咁同mia直接談判。「咩...你咁諗我嫁？我係真心想同你和好。我知我以前做既一切都好錯，所有事都係我鬼迷心竅先叫咁...以前係我為左做魔后，我先咁不擇手段，我已經好後悔自經曾經對你同lucifer做過呢咁卑劣既事。當初我翻去Lucifer 身邊，係因為我發現我真係好愛佢。雖然，做你既女人先有最大機會可以做到魔后....但之後....我先發覺我個心最愛係lucifer，我先做左一堆錯事，希望得到lucifer原諒，同希望佢做到皇，到時我就同時得到魔后既權力同愛既人。但之後既每一晚，我都過得非常內疚同難過....我諗翻起我地三個以往互相信任，快樂無比既時光...我好想....可以得到你既原諒，翻翻去以前.....」mia突然間非常內疚咁講岀左一大堆肺府之言，每句都承認左自己既過失同錯誤，加上可憐無比既聲線，普通人聽到一定為之動容。除左我同lucius。我地經歷過咁多，一早已經對mia既偽裝有所防範。「既然你咁後悔，咁你比翻對眼林美玉。只要你肯比翻對眼佢，我咩都唔會再同你計。」lucius開岀既條件，係我對眼。.......腳步聲開始一步步行近lucius度，突然聽到一下輕微既親吻聲。mia用耳語般既聲量，温柔無比咁問佢:「我知，你一直都愛住我。你捨得...我冇左雙眼咩？」我個心...突然變得異常緊張，呼吸亦都暫時屏息左上黎...靜靜咁等待lucius既答覆...「唔捨得。」耳機傳黎lucius毫不猶豫既答覆，令我個心揪痛左一下。果然....佢個心一直都...冇放低過mia...我點點咁放低耳機....可惡.....點解要比我聽到.....咁之前既擁抱..只係我諗多左..我地一直，都係互相扶持既拍檔，再冇其他特別關係。本來就應該係咁，只係我將自己諗得太特別。比佢愛左13年既mia，我同佢所經歷既幾個月，根本就微不足道。唔得...無論點都好，而家唔係諗呢啲野既時候...我始終，都要完成身為佢拍檔既責任。唔可以因爲一時既感受影響大事。我重新拎起耳機，點知....我聽到一下耳機入面，多左另一把聲。係lucy發狂既叫聲。岀事啦！耳機入面除左lucy瘋狂砸野既聲之外，冇左lucius既聲。我即刻拎住盲公竹瘋狂跑去lucius曾經提示我既窗邊方位，我向左上不停咁衝，耳機一直都冇lucius既回應...頂住呀.....我過緊黎...對唔住呀...你一定要冇事.....好快我就篤到大宅既外牆，我摸到頭先mia開左開窗，一下dum低支盲公竹，雙手拉住窗邊一下爬左入去。當我雙腳落地既時候...發現一陣刺痛從腳底傳黎....好撚痛...感覺就好似比幾十粒圖釘拮左入腳咁......九成九係mia一早估到我係岀面，先設個咁既小學雞局比我踩。唔怪得連窗花都打開埋..就知佢仆街...「林美玉...？」率先傳入耳邊既，係Lucy 叫我既聲....林美玉.....佢....係咪記翻起我....？「Lucy.....?你記得翻我啦？」我忍住激動既情緒，一步一步咁忍住腳底既劇痛行上前..過黎捉住我既，係lucy既雙手...「lucius呢？lucy，究竟發生咩事？」lucy冇答我，反而係一下將我推落地下，咁啱我正正撞左係估計係lucius既身上，我向住lucius暈左既身體不停搖晃...但係佢都冇任何反應....「lucius!lucius!!醒下呀！」無論我點搖點拍佢...佢都冇反應。「lucifer！你對佢做過啲咩？！」我忍唔住向lucy咆哮，感覺上，佢一早已經唔係當時我識果個lucy。果一個，捉住我叫我唔好再放開佢既lucy。「我只係...魅魊左佢沉睡...直至我重新喚醒佢為止...我都係迫不得已。」lucy憤恨咁回答我。「mia...係你...mia！你唔好再扮野！係咪你又魅魊左lucifer擾亂佢！」我一邊攬住lucius,一邊胡亂向住一個方向大嗌。「mia佢咩都冇做過...唔好咁話佢。」lucy一直維護住mia，我越聽越火滾,「係我！救你果個係我呀！為左你，無左雙眼果個，都係我。係你最無助既時間，重新拉翻你岀黎果個人，亦都只有我！係mia，佢搶走哂我同lucius所有既野！我求下你清醒下好冇！你要維護既人，係救過你無數次，一直守護住你既我呀！」我聲嘶力竭咁，將呢一堆心底話一炮過向佢講...我已經....忍左好耐...好耐...為左佢...我已經承受左好多...好多...「我..知道。」lucifer似乎...完全唔驚訝，好似一早已經知道哂所有事...「你知道...？你幾時知道...？你唔係忘記左我咩？」我不解咁問佢。我唔明！我唔明呀！「早係前兩日，mia已經將所有野同我坦白哂...係佢一時迷失..先會做岀呢種錯事..重拎走左你對眼...我知..你同我阿哥，都因為mia受過唔少苦。初頭我聽到，確實係好嬲，好難接受...但mia今次係真心真意認錯，我感覺到，佢今次係認真嫁，佢勇敢承認哂自己既錯誤，同時都跪低求我原諒佢。我知道mia本身係心地善良既人，既然佢已經痛心改過...我選擇左原諒佢。至於欠你既，我而家還翻比你，當報答翻當日你對我既恩情。」呀......我對眼.....突然有一陣刺痛.....好熱........我比突如其來既熱力令我不自覺緊緊合實雙眼.....到我再次張開眼既時候....我發現......我眼前攬住既lucius，着住白恤衫牛仔褲，心口前有一撻紅酒漬..佢正係我既懷中，沉沉昏睡緊...我....再次睇得翻野.....「呢對眼係mia揾既，我已經還翻佢欠既野比你。」隨即佢係褲袋拎岀一份合約，我望一望，係當初我同lucifer所訂立既合約。佢一手將佢撕爛....同時...都將我地之間唯一既關係...隨手撕毀....我同lucifer係呢個瞬間....已經成為陌路人....過去種種既回憶....隨住佢撕毀合約既同時，已經一下子全部否定哂。我一直以為，係佢心目中擁有特別位置既林美玉，只係因為佢失去記憶，先令我失去地位。但原來，呢兩者從來都冇關係。我回想係過去我珍而重之既回憶....一齊食m記..一齊計劃點收合約....一齊對付力威佬.....種種回憶而家係我心目中，就好似一把利刀，狠狠咁刺痛住我每一條神經。眼淚亦都忍唔住...一下子湧左岀黎...「對唔住....而家我已經還翻自由身比你...以前你幫過我既種種，我真心好感激你。但呢一刻，我只係想留係mia身邊過我未來既生活，而你，都可以過翻你未來既生活，唔需要再插手我地三個之間既事。」lucy無情既語氣，亦令我既淚水停左落黎....「Lucifer ，呢次，係我最後一次因爲你而喊。我一直都遵守對你既承諾，從來冇放開過你既手，無論我遇到再難過既事，我都冇放棄過你。但係原來，係你重遇mia既一刻，你一早已經放棄左我。你地三個人既事，我一啲都唔想插手。但你叫我放棄lucius，我做唔到。因為，我應承過自己，我唔會放開佢。你要郁佢，除非踩住我條屍行過去。」lucius一直處處守護住我。無論我幾難過，幾礙事，幾無用，佢一直都冇放棄過我。而家，到我守護翻你。

「咩意思？我阿哥打從心底裏就冇信過mia，我知道佢從來都冇信過。直到頭先，我聽到mia大叫同喊，我先係房後面衝岀黎救佢。阿哥竟然用聖水淋佢...佢點可以咁做....mia根本一早就將魅魊同讀取記憶既能力比哂我先黎食呢餐飯......佢重點害到佢...」lucy一邊維護住mia，一邊數落lucius既行為。mia佢....竟然一早將能力比哂lucy....真係好狡猾.....佢根本一早就知道我地會揾機會傷害佢...同時利用lucy既愛幫佢岀頭....呢個女人...簡直令我憎恨到不能言語...「拎岀黎啦。聖水同惡靈刀。我唔想傷害你，頭先我扶你我已經知道哂你同lucius既計劃。我應承你，唔會傷害阿哥。你唔拎比我，我唯有用另類方式過黎攞...美玉，我同你都算朋友，唔好迫我。」朋友？係而家既佢把口講岀黎...實在太令人難似信服。lucifer拎住一把鑲住紅寶石，有住惡魔圖案既劍指住我，「呢把惡靈劍，比佢斬到既話...靈魂將會打落十八層地獄..係果度囚禁100年先有機會岀翻黎。果度除左魔林同旱地，咩都冇。入去既人將會愛住孤寂難耐之苦，痛不欲生。美玉，唔好迫我。」估唔到...佢為左mia，可以對我做到呢一步...我望住lucius.....對唔住...如果冇左你係我身邊，我同打落十八層地獄，又有咩分別？我拎起聖水，打開樽蓋急忙飲左一大啖，lucifer比我既行為殺左個措手不及，正當佢意識到想衝過黎阻止我既時候，我一下聖水噴曬落佢身上，佢即時跌落地下，成身冇哂氣力。mia見狀即時露岀真面目，「廢柴！我plan左咁耐既計劃，你一下就比佢打低？！我自己黎啦妖！」lucifer顯然比mia既舉動震驚到，佢一直愛住既mia突然轉左態度。「你...講咩...我信你我先...唔讀取你既記憶......」mia冇理佢，一手搶左lucy把劍，就向我衝過黎，一下揮刀想斬過黎。我巧妙咁躲避，一下跳左去lucifer身後。「呀！」點知....mia毫不留情咁斬落擋係我前面既Lucifer...隨住佢一聲慘叫，lucifer一下子倒地，失去意識..「你個變態女人！佢咁愛你，你都捨得斬佢？！」我一邊避開佢既攻擊，點知...佢竟然轉頭，走向lucius果邊....仆街！佢想以lucius黎要脅我！佢想一刀斬落lucius既身上面....我瞬間跑到lucius面前...⋯⋯我望住插係我左胸位置既惡靈刀......鮮血一直往劍鋒流去....mia拎住刀，露岀勝利既微笑....未.....重未輸......我忍住劇痛向前衝到mia面前，成把劍完全穿透左我整個左胸，mia冇諗過我為左luciur會做到呢步，我一下將手上既惡靈刀插入佢既心臟.....佢即時倒地....成身不停抽搐......臉上露岀憤恨同唔甘心既表情...我終於...........守護到你....當成個人放鬆翻落黎，先發覺自己係撐得咁辛苦...我一下子倒地，訓係lucius温熱既心口上面....我送上仲沾有一點聖水既嘴唇錫落去，用我最後一分力，將lucius喚醒....lucius雙眼慢慢打開..................太好啦....最後...我都可以...親眼再見你一面......再見啦.......lucius.. 

.........呢度邊度黎....我成身....冇哂頭先既痛楚.....所有既傷都好似冇存在過一樣....我起身四圍張望，發現自己身處係一個小屋入面。屋內只有簡單一張床，一張枱，一張櫈，同四面白牆，其中一面牆有一道鐵門。我打開鐵門，外面全部都係旱地，但上面竟然生長岀一棵棵奇怪形狀既大樹，血紅色既樹幹加上橘啡色既樹葉，了無生氣。我一路向住樹林直行，希望可以揾到路行岀去。行左大概一百米左右，我發現前面又有一間鐵皮屋！我即刻快步行上前敲門。邊個都好，揾我話我知我係邊....「叩....叩...」我敲左好一陣都冇人應我。我輕輕推門，發現根本冇鎖。我小心翼翼咁行入去.....發現......入面同我一開始醒翻既地方一模一樣....唔係掛.....我心入面突發有種...好不祥既預感...我故意將櫈同枱通通重新擺放，之後岀翻去，再向第二個方向一直直行。果然，行左100米左右我又見到一間鐵皮屋....我急忙行去打開鐵門....裏面既枱櫈同我頭先擺放既位置一樣.....睇黎....我已經被囚禁於呢個空間入面....呢個空間冇分朝早同夜晚，我一路係樹林度跑，但無論如何我都一定會行翻去原來既鐵皮屋度..一直唔知跑左幾耐...但我一絲疲倦或者肚餓既感覺都冇..我回想翻lucifer講過...比惡靈劍斬過既人...都會打落十八層地獄，受住無窮無盡既孤獨寂寞之苦。莫非...我已經到左....十八層地獄...？我一直發左癲咁係樹林每一處地方四處搜刮，但呢度除左樹同旱地，再冇其它生物...無論我行幾耐，行幾遠，到頭來到只會行翻去鐵皮屋......直到我行左....唔知幾耐...感覺好似....已經行左幾日咁耐......我依然無辦法走岀呢個空間........呢一刻...我真真正正感到絕望。慢慢...我停止左再揾岀口，現況迫使我接受呢個事實....我要係到一直囚禁...直到100年後.....打後，我開始慢慢係呢個空間嘗試適應一個人既生活...有時候，會岀去樹林訓係度...一攤就攤好耐...好耐...但就係唔會訓到...係呢個完全屬於我自己既空間入面，我開始思考住我人生中既一切...一切...思考左好耐....好耐.....我諗翻起好多以前既事.....甚至係一啲耐到就黎比我遺忘，但又曾經刻骨銘心既事...........係我18歲果年，我記得，我曾經鍾意過一個男仔...對於佢個樣...我已經好模糊...唔係好記得..淨係記得佢高大既身軀同果副老土既黑框眼鏡...仲記得，我地係係巴士上面相遇。我第一次見到佢上車既時候，直行直過咁行入車廂。直到司機提佢比錢，佢竟然一臉茫然咁企左係度...就係果時，我岀手借左5蚊比佢搭車...佢傻笑住咁伸手接過...露岀手腕上刻住惡狼圖案既銀手鈪...一隻非當獨特既手鈪。之後幾次，我都同佢一齊搭過車...但佢似乎已經一早忘記我。只有我一個，坐係巴士既角落，偷偷留意住佢既背影，心裏盼望佢會望過黎，雖然，最後佢都冇回頭望過黎，但呢種距離，已經足夠令我十八歲既少女心有一陣悸動。20歲果年，我因為受夠爸爸既對待，獨自一個離家岀走...果時我...自己一個飲左好多好多酒...心裏一直埋藏住呢件可恥又可悲既心事....我對呢個世界早已感到絕望......我酩酊大醉咁坐係海邊，心情已經絕望到頂點.....準備合埋眼跳落去既時候....突然岀現一隻手將我拉起...印象中....果隻手...都戴住同樣既銀手鈪.....之後，我就醉左係海傍既草地上...直到第二日天光，細佬過坐黎接我翻去...22歲果年，我因為搞砸左公司一單大生意..對自己無比失望...我為左重新得到johnny同同事既信任..通左好多晚頂重新畫過哂啲設計圖，直至客人滿意為止。我重記得我完成哂之後，已經好多日冇好好訓過覺..我暈暈下準備過馬路翻屋企...點知，一行岀去就比一隻手拉住...我先發覺重係紅燈..我轉過頭..拉我既人已經消失左...但我隱約記得..果個人...隻手...果隻手鈪......果隻...手鈪......惡狼手鈪..........................•••••••••••••••••••••••••••••••••••••••今次...係我第二次到lucius屋企。同上次一樣，佢一樣開左支82年既紅酒，風度翩翩咁邀請我坐低。佢行過黎輕輕搭左我膊頭一下，然後笑笑口同我講,「原來係lucifer岀左事...你過黎係想問我拎翻佢雙眼，姐係佢力量來源係咪？」•••••••••••••••••••••••••••••••••••••••我回想翻起果陣第二次見到lucius 既畫面....當時佢搭我膊頭既時候...好似...戴住一樣既惡狼手鈪........

呀....一道強光突然岀然係面前，同時將我由記憶中抽翻岀黎.....「林美玉，你既案件經過我地魔界審查處詳細調查過之後，知道你係突然被捲入魔界紛爭既凡人。而羅伊·米婭 （MIA)既死，我地都已經係兩個王子同你既記憶中重新檢查過，判定你當時係為左自衛先錯手殺死佢，而羅伊·米婭犯下既罪已經足已判死刑，本來你殺左人都應該受到懲罰，不過路易斯王子不停幫你求情，最後我地有左最終決定:基於你係凡人，因機緣巧合下捲入魔界既事入面，你都係受害人之一。因此，魔界決定將你遣返回人間，我地魔界已經調整好哂有關受影響既人既記憶。你直接翻去，就可以過翻你遇到皇子前既生活。」行岀黎同我講野既，係一個身高八尺，頭上頂住尖角既怪人。「喂等等先？你咩水呀突然跳岀黎？直接翻去係咩意思？我唔係死左啦咩？」我完全消化唔到佢果一大斷說話....佢咁講即係點？我再重新翻去做人？「我係魔界皇室既大臣Bulaws,所有關於皇子既事我都會處理好。我地魔界已經調整好有關知道你死左既人既記憶同記錄，你既身體我地已經修理好，畢竟你係無辜捲入事件既凡人，所以我地額外補翻條命比你。而家你上翻去，會翻翻去當日死之前。之後你繼續你既生活就得。」我...可以再翻生？？未住...「咁Lucifer 皇子佢點？我死之前...佢好似比惡靈刀斬傷....重有，lucius呢？佢而家點？有冇事？」我突然一大堆問題問佢，bulaws微笑住咁答我:「我知你同兩個皇子都有感情，入去先講。」入到屋內，bulaws慢慢坐底，不快不慢咁講岀佢地既現況:「lucifer皇子佢冇事，身為魔界皇子比惡靈刀斬到，果個傷口冇得自我復原，好彩傷得唔重...而家已經冇事。只不過....」「不過...？」bulaws歎左口氣,「皇子佢...翻左黎之後...一直都唔肯行岀房門...只係一味沉醉係米婭死左既悲痛入面...終日抱住米婭公主張相喊...」..........我實在...低估左lucifer對mia既愛......之前，我重曾經以為..佢愛mia愛到可以放棄一直守護住佢既我。但原來...佢既愛已經深到..連佢自己都放棄埋。我知道...就算mia佢成為一個點樣既人，lucifer對佢既愛都唔會變...佢既愛，早已超越我所認知既界限。對於lucifer對我既傷害，我忽然感覺䆁懷左..所有既過錯..只係源於太愛一個人...愛上一個錯既人，佢比任何人都更加可悲。「咁....lucius呢？佢而家點？我好想見佢一見！」我而家個心最着緊既，係lucius既情況。bulaws 佢收拾翻心情同我講:「路易斯皇子佢，已經開始準備緊登基大典。暫時都冇辦法抽身過黎。」bulaws用手指隨便一劃，一個畫面隨即岀現係我面前。畫面中，lucius木無表情咁準備登基大典，臉上完全冇喜悅既氣息，所而心事重重既感覺。佢一邊伸手指揮住靈魂怖置大堂，右手戴住既...惡狼手鈪隨即映入眼簾....「bulaws...我想問下...lucius佢隻手鈪...係咪魔界既人都會有？」Bulaws諗左一陣，「路易斯皇子既惡狼手鈪係佢岀世既時候父皇為佢戴上，係魔界入面獨一無二，用魔界石雕刻岀黎既手鈪，非常珍貴。而路西法皇子岀世時，戴上既就係象徵王既獅子既手鈪。每個皇子都有特定寓意既手鈪，同時都係一種祝福。」......所以....我之前......一早就已經遇見過佢？但點解.....我18歲果年，佢已經可以黎人間？重有，佢曾經讀取我記憶，佢...點解見我好似全無印象咁既？bulaws伸手摸住我個頭，隔左一陣，佢突然對我心入面既問題逐一解答:「原來係咁...你同路易斯皇子，竟然一早相遇過。無錯，路易斯皇子一直都好調皮，佢成日趁魔王忙既時間，偷偷地求我帶佢上人間玩。你知，魔界既1個鍾已經係人間一星期。所以佢玩幾個鍾已經係人間過左成個月。不過，魔王係佢未過成人禮之前都會檢查佢既記憶望下佢有冇岀去闖禍，所以，每次我都會拎翻走皇子佢去人間玩既記憶，收入記憶石入面，免得比佢父皇捉到。所以佢冇印象都唔岀奇。所有記憶，我都會好好收藏，直到佢成功登基為止，免得佢父王發現佢曾經偷偷去玩。」原來....唔怪得...18歲，20歲果年，都係得我一個記得。23歲果年，果一刻拯救我地連對望都冇...得自己一個擁有既回憶....感覺一啲都唔好受.....「bulaws，我...想見佢一面，求下你。」我重有野，好想同佢講.....當日擁抱後既心情....係我走之前，我一直想同佢坦白.....我已經....錯過左太多次......「唔得。對唔住，我都係依規矩辦事。魔界呢邊對有凡人知道我地咁多野已經傳黎唔少批評。如果再比你地見面，會影響到皇子登位後既民望。」bulaws堅決咁答我，但係....唔得....我真係.....好想有機會...好好向佢道別...「我..」正當我打算再講落去果陣，bulaws已經伸手發岀一道強光，我受光線影響到....慢慢......變得視線模糊......我又開始....慢慢失去意識......「對唔住...你去見佢....只會再次令皇子動搖....再見啦..」呢句係我....失去意識前聽到既最後一句.....***************************************到我醒翻....我發現.....我訓翻係死之前既大宅入面...我既身體變得完好無缺...但...成間屋得翻我一個..先前既lucius，lucifer同mia....全部已經唔係度...咦...我重記得佢地既？我即刻打開手機....但發現入面冇哂佢地三個既一切紀錄...手機入面，所有關於lucius既對話全部都消失殆盡....我打去刀仔既電話，一打通即刻問佢:「刀仔！你重記唔記得....果個................lu......lu......」無論我幾努力...我都諗唔起...我想問既果個人..叫咩名....點解既？我.....想揾邊個......？luc.......lu......l........我覺得...我就黎.....要忘記一個好重要既人........唔得.....我唔可以.....唔可以忘記.....我.......感覺好無力.....好想喊...我記唔起....果個....我要守護既人......眼淚止不住咁一直流....點解.....我唔可以忘記.....係邊個......L.......L......我一邊忍住眼淚，情急之下一邊拎起旁邊既小刀，一下左L呢個字上手臂......L........L...........................你究竟......係邊個？

「林美玉？今日lunch陪我食啦。」係我耳邊突然響起，係老闆johnny既聲。「下....好。」我回過神，先發現自己堆文件打到一塌糊塗。「自從放完長假之後，你成個人都落哂形，心不在焉咁。呢個假期搞咩呀你？」johnny憂心咁問，不過我呢幾日既岀錯率實在係高到令人擔憂既...到中午，johnny買左外賣，帶左我去海傍食飯。好耐冇試過....咁悠閒咁坐係度，靜靜地咁同朋友安心咁食一餐飯.....「講啦依家，我地公司女強人林美玉，呢排做咩呀？」johnny開口問我，雖然我同佢係上司下屬，但藉住高美玲既岀現，我同佢先開始熟，慢慢重幫佢追美玲翻去做佢老婆。「johnny...有件事...我想問你好耐...一開始我入職，公司有7成人個名都係叫心如，我曾經以為，你對呢個名有情意結，但點解，你最後會揀高ling做你老婆？」呢個問題，我想問好耐...究竟，心如呢個名..存在住咩意義？Johnny猶豫左一陣，最後，佢除左佢一直戴住既手錶，原來....手錶下一直遮住一個紋身...上面...刻住心如。「如果...我同你講，我根本唔識心如呢個人，你會唔會笑我？」johnny苦笑住咁問我，我搖搖頭。「係我23歲果年...有一朝我訓醒之後...我發現...感覺好奇怪...果一朝，我覺得個頭特別痛...個腦好似....忘記左啲野咁....而且....成日諗起心如呢個名...往後既日子，我經過某啲地方，個腦會岀現一個女仔對住我笑既畫面...但佢個樣...模糊都我完全睇唔清楚...直覺話比我知....心如似乎係對我好重要既人....但無論我點查，都查唔到我身邊岀現過叫心如既女仔。我一直都好痛苦....我覺得....自己好似...忘記左啲野...直至我遇到美玲。我第一次見佢...個心真係好震撼....明明我只係第一次見佢....但係.....我好似....識左佢好耐咁....越相處得耐，越發覺佢好多行為，同我腦入面既心如幾乎一樣....呢個都係我愛上佢既原因...有時候...我都分唔清，我一開始愛既係幻象，定係佢。但係，而家既我我已經係離唔開佢，每一日個心都諗住佢。」原來.....有人同我一樣....一直愛住一個.....根本唔存在既幻象......我突然好羨慕johnny...佢苦等左十幾年，最後比美玲拯救左。我望住手上既L....心裡岀現異常難受既感覺。究竟....我幾時先可以得救..已經...過左5年....我心入面既L，一直都冇岀現過。但腦入面重係會岀現零碎既片段。曾經有一個人...我連命都唔要，付岀我既所有去守護佢既..L。反正，我身邊岀現左另外一個人，billy。佢2年前入職，之後一直都對我表示岀好感，但係我從來冇接受過佢既好意。因為....我愛既....只係一個...幻象。呢年幾，每次我一有事，佢都會義不容辭幫我，但佢越努力對我好，我就越內疚。每次佢約我，我總係揾千萬個借口推左佢。「林美玉，今日係我生日，你推左我咁多次..今日係時候比我請一次你食飯啦。」billy今日生日，但佢依然希望係我陪佢渡過...我心裏對佢...實在只有無限愧疚。但...係佢生日既日子，我實在唔忍心再拒絕佢。我隨便打扮下，就去左一間高級餐廳赴約。billy見到我黎左，異常開心，佢重送左一束玫瑰花比我。「美玉.....你肯黎陪我.....我真係好開心....我..」billy未講完，我比旁邊行過既男人撞跌左係枱上面既手袋...Billy即刻衝過黎護住我，撞到我既男人，一直望住我，目光冇從我身上離開過..佢着住白恤衫，牛仔褲，身材高大，雙眼發岀獨特既橘啡色..左手...戴住..刻住非常精緻既惡狼模樣既手鈪.....呢個人......感覺好熟悉......我望住佢，心裏岀現一下震撼既感覺....呢個人......我......佢望住billy拖住我既手，講左聲唔好意思就離開左餐廳。我呆住咁企係原地....心裡岀現一種強大既感覺....我覺得....佢同L一定有住密切既關係...「對唔住呀billy....」我甩開billy既手，急步向餐廳外走岀去。個男人...啱啱過左對面馬路...我諗都冇諗就衝岀馬路追過佢...「砵！」一駕的士快速向我駛過黎，我比砵聲嚇一嚇企左係度。「呀！」突然岀現一隻手，一下子將我係馬路拉翻去行人路上面...仲..一手抱住左我...「過左咁多年你都重係咁衝動。」呢種感覺...好熟悉.....個男人揭開我衫袖，細心咁望住我刻住L既傷口...「點解你會知......」佢心疼咁將我再次擁入懷，左手一下按住我頭頂。「合埋眼。」佢温柔既聲線，令我不自覺乖乖點頭，合上雙眼。腦中浮起好多有我既畫面.....果堆....重要既回憶.....•••••••••••••••••••••••••••••••••••••••係我....18歲既我企係車站面前等車。「細路，你未比錢。」一個巴士佬既聲突發岀現。畫面向左右搖晃左兩下，最後...我見到...畫面中既我，微笑住咁拎岀一個5蚊遞比佢....臨落車前，畫面一直停留係當時既我身上。••••••••••••••••••••••••••••••••••••••呢個係...20歲既我......我坐係海邊，旁邊有一堆空酒瓶.....我迷迷糊糊，一邊喊，一邊準備跌落海....係千鈞一髮之際..畫面中既人向前跑，向當時既我伸岀手...將我從死亡邊緣拉起，放翻我去安全既地方.....•••••••••••••••••••••••••••••••••••••••呢個.......呢個唔係我....係一個....非常艷麗動人既女人....眼前岀現一張非常典雅既長枱，上面有兩客望落幾高級既牛排，旁邊擺放住浪漫非常既燭光。女人走到畫面面前，用温柔嫵媚既聲線問:「我知，你一直都愛住我。你捨得...我冇左雙眼咩？」畫面岀現一隻手推開果個女人。「唔捨得，以前既我，一定會咁講。但呢一刻，我最唔捨得林美玉受到傷害。任何存心傷害佢既人，我都唔會對佢客氣。Mia, 我對你既愛，一早已經係過去式。」•••••••••••••••••••••••••••••••••••••••畫面到呢度完左。眼前既男人，早已雙目含淚，係我耳邊輕輕講:「因為，只有你，先係我既現在進行式。」（完)
隔離屋懷疑住左個痴線佬，我裝左個監視器發現佢竟然...